text:
Gyrgyzystanyň Ýokary sudy ýurduň ozalky prezidentleriniň peýdalanýan eldegrilmesizliginiň konustitusiýa laýyk gelmeýändigi barada karar çykardy.
Suduň konstitusiýa palatasy 3-nji oktýabrda karar çykaryp, hökümetiň ozalky prezidentleriň kanun jogapkärçiligine çekilmezligi baradaky azatlyklaryna düzediş girizilmegini buýurdy.
Gyrgyzystanyň öňki liderleriniň häzir diňe ikisi ozalky prezidentiň resmi durumyndan peýdalanýar, olar Roza Otunbaýewa (2010-2011) we Almazbek Atambaýew (2011-2017).
Beýleki iki öňki prezident - Askar Akaýewwe Kurmanbek Bakiýew, degişlilikde 2005-nji we 2010-njy ýyllarda bolan anti-hökümet protestlerinden soň ýurtdan gaçyp, bu durumdan mahrum edildi.
Olaryň ikisi-de gaýybana, dürli aýyplamalar, şol sanda korrupsiýa, wezipeden peýdalanmak aýyplamalary esasynda, uzak möhletli türme tussaglygyna höküm edildi.
Geçen ýylyň noýabrynda prezidentlikden giden Atambaýew häzirki prezident Sooronbaý Žeenbekow bilen oňuşmaýar.


c: text/html

text: 24 Ýehowa Musa: «Haruny, Nadaby, Abyhuwy+ we 70 ýaşulyny alyp, ýanyma daga çyk. Uzagrakda durup, maňa sežde ediň.2 Ýöne Ýehowanyň huzuryna ýeke özüň gel, beýlekiler golaýlaşmasyn. Halk seniň bilen daga çykmasyn»+ diýdi.3 Musa gelip, Ýehowanyň ähli sözlerini we hökümlerini halka ýetirdi+. Olar hem biragyzdan: «Ýehowanyň ähli tabşyrygyny berjaý ederis»+ diýdiler.4 Musa Ýehowanyň hemme sözlerini ýazyp aldy+. Ertesi ir bilen turup, dagyň eteginde gurbanlyk ojagyny* gurdy-da, ysraýyl halkynyň 12 taýpasyna görä, 12 daşy ýadygärlik edip goýdy.5 Soňra ysraýyl ýigitlerinden käbirini saýlap, Ýehowa ýakma gurbanlyklary we öküzlerden parahatlyk gurbanlyklary+ bermegi tabşyrdy.6 Musa gurbanlyklaryň ganynyň ýarysyny jamlara guýdy, ýarysyny bolsa gurbanlyk ojagynyň üstüne sepdi.7 Soňra äht kitabyny alyp, halka okap berdi+. Olar hem: «Ýehowanyň ähli tabşyrygyny berjaý edip, tabyn bolarys»+ diýdiler.8 Musa gany alyp, halkyň üstüne sepdi-de+: «Şu kitapda ýazylan sözleriň esasynda Ýehowa siz bilen äht baglaşýar. Üstüňize sepen ganym ähti güýje girizýär»+ diýdi.9 Musa, Harun, Nadap, Abyhuw we halkyň 70 ýaşulusy daga çykyp,10 Ysraýyl Hudaýyny gördüler+. Hudaýyň aýagynyň astyna ýakut daşyna we asmana meňzeş dup-dury zat düşelendi+.11 Hudaý ysraýyl ýolbaşçylaryny heläk etmedi+. Olar görnüşde* hak Hudaýy görüp, iýip içdiler.12 Ýehowa Musa: «Ýokarrak çyk-da, huzuryma gel. Halka öwreder ýaly, kanunlarymy we tabşyryklarymy daş böleklerine ýazyp bereýin»+ diýdi.13 Musa kömekçisi Ýuşa+ bilen ýerinden turup gitdi. Şeýdip, Musa hak Hudaýyň dagyna çykdy+.14 Ol ysraýyl ýaşulularyna: «Biz gelýänçäk, bärde garaşyň+. Harun bilen Hur+ ýanyňyzda galar. Bir mesele ýüze çyksa, şolara ýüz tutaýyň»+ diýdi.15 Musa ýokaryk çykan badyna, dagy bulut gurşap aldy+.16 Sinaý dagy+ Ýehowanyň şöhratyndan dolupdy+. Dagyň üstüni alty günläp bulut örtdi. Ýedinji gün Hudaý buludyň içinden Musa ýüzlendi.17 Ýehowanyň şöhratyny synlaýan ysraýyllara dagyň depesinde ot lowlap ýanýan ýaly bolup görünýärdi.18 Musa buludyň içine girip, daga çykdy+. Ol 40 gije-gündizläp dagda boldy+.

robotstxt: allowed

filter: keep


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
DUODENIT: SEBÄPLERI, ALAMATLARY WE BEJERGISI
Duodenit – bu oniki barmak içegäniň (latyn dilinden – duodenum) nemli örtüginiň alawlama ýagdaýydyr. Ol iýmit siňdiriş ulgamyna degişli möhüm agza bolup, aşgazandan soň ýerleşýändir we inçe içegäniň başlangyjy bolup durýandyr. Onikibarmak içegede iýmit aşgazanasty mäziň bölüp çykarýan şiresi bilen işlenilýändir we sorulma taýynlanylýandyr. Ondan başga hem, onikibarmak içege iýmit siňdiriş ulgamyň işini we alyş-çalyş hadysalary sazlamaga kömek edýän gormonlary işläp çykarmaga gatnaşýandyr.
Duodenitiň sebäpleri
Onikibarmak içegäniň nemli gatlagyny zeperlendirip, onuň alawlamasyny döredýän şertler şu aşakdakylardan ybaratdyr:
↪ Spirtli içgileri köp içmeklik, aşa köp çilim çekmeklik;
↪ Turşy, ýagly, kakadylan, gowurlan we ajy iýmitleri köp we ýygy iýmeklik;
↪ Dowamly gastritler (aşgazanyň nemli bardasynyň alawlamasy);
↪ Helikobakter Pylori bakteriýasynyň ýokuşmagy;
↪ Onikibarmak içegäniň nädogry ýerleşmegi, onuň yaraly keselleri we mugthorlaryň (parazitler) ýokuşmagy;
↪ Iýmit siňdiriş agzalaryň dowamly keselleriniň täsiri (kolit, gepatit, holesistit, pankreatit);
↪ Käbir derman serişdeleriniň (antibiotikler, aspirin, ibuprofen) gözegçiliksiz kabul edilmegi.
Duodenitiň alamatlary
Bu keseliň ýiti we dowamly görnüşleri bardyr. Dowamly görnüşinde agyrylar garnyň islendik ýerinde ýüze çykyp bilýär, ýöne köplenç göbekden sähelçe ýokarda ýüze çykýar. Ýiti görnüşinde bolsa agyry belli bir ýerde, ýagny göbegiň ýokarsynda ýüze çykýar. Görnüşlerine seretmezden duodenitiň alamatlary şulardan ybaratdyr:
↳ Gijelerine, aç ýagdaýda ýa-da nahar iýip bolup birnäçe wagt geçenden soň garnyň ýokarky böleginde agyrylar peýda bolýar;
↳ Garyn-içege ýollarynda iýmit siňdiriş bozulýar;
↳ Ajy gägirmeler, ýürek bulanma we gaýtarma;
↳ Içiň gatamagy;
↳ Işdäň peselmegi ýa-da bozulmagy we ysgynsyzlyk;
↳ Sary gaýnama we garnyň çişmegi (ýellenmegi);
↳ Uzak wagtlap sançgylawugyň dowam etmegi;
↳ Beden gyzgynynyň galmagy we yürek urgularyň çaltlaşmagy.
Gartaşan adamlarda duodenitiň alamatlary aýdyň ýüze çykmasa-da, gaýraüzülmeleri saglyga zyýan ýetirip bilýändir.
Duodenitiň gaýraüzülmeleri
Öte geçen, wagtynda bejerilmedik duodenit indiki gaýraüzülmelere getirip bilýändir:
⇛ Onikibarmak içegäniň diwarynyň deşilmegi;
⇛ Içegeden ganakmalar;
⇛ Ýiti pankreatit;
⇛ Deriniň we nemli gatlagynyň saralmagy;
⇛ Onikibarmak içegäniň nemli gatlagynyň üýtgemegi.
Duodenitiň anyklaýyş usullary
Anyklaýyş usullary indiki çäreleri öz içine alýandyr:
⇨ Ezofagogastroduodenoskopiýa;
⇨ Garyn boşlugynyň ultrases barlaglary;
⇨ Aşgazany we onikibarmak içegäni rentgene düşürmek;
⇨ Aşgazanyň bölüp çykarýan şiresini (onuň turşylygyny we düzümini) barlamak;
⇨ Täretiň derňewi (koprogramma);
⇨ Ganyň biohimiki barlaglary.
Duodenitiň bejergisi
Duodenit bilen kesellän näsag gastroenterolog we berhiz lukmany tarapyndan gözegçilige alynmalydyr. Bejergi çäreleri aşakdakylary öz içine alyp biler:
1. Berhiz saklama – bejerginiň möhüm bölegi bolup, iýmitlenmede indiki önümlere ýykgyn etmek peýdalydyr: suwuk kaşalar, ýagly bolmadyk çorbalar, etiň we balygyň ýagsyz görnüşleri, ýagly bolmadyk süýt önümleri (dorog, gaýmak, süýt, gatyk, mesge), gaýnadylan gök önümleri, kompot, kisel, ir-iýmiş şiresi, derman ösümlikler goşulan çaý.
Önümler gaýnadylan ýa-da bugda taýynlanan bolmalydyr we mylaýym ýagdaýda kabul edilmelidir. Nahar günde 5-6 gezek, uly bolmadyk mukdarda iýilmelidir.
Iýmitlenmede şu önümleri kabul etmeden saklanmalydyr: spirtli we gazlandyrylan içgileri, kofe, marinada ýatyrylan, ajy we duzly iymitleri, kakadylan we konserwirlenen iýmitleri, atgulak we ysmanak, ýagly etleri we balyklary, gowurlan ýa-da gaýnadylan yumurtgany, ýagly süýtl önümleri, maýonez, buzgaýmak.
2. Derman serişdeleri:
↪ Agyryny aýyryjy spazmolitikler – platifillin, drotawerin, no-şpa;
↪ Nemli bardany goraýjy serişdeler – de-nol, wis-nol, sukralfat;
↪ Nemli bardany dikeldiji serişdeler – enrrostil, biogastron, kawed-C;
↪ Helikobakter Pylori garşy antibiotikler – amoksisillin, klaritromisin, tetrasiklin;
↪ Mugthorlara (parazitler) garşy serişdeler – mebendazol, wormil, furazolidon, lewamizol;
↪ Antasidler – almagel, maaloks, fosfalýugel, keal. Bu serişdeler aşgazan şiresiniň turşulygyny neýtrallaşdyryp, onuň içegäniň nemli gatlagyna ýetirjek täsirini peseldýändirler;
↪ Proton pompasyny togtadyjylar – omez, rabelok, gastrosepin, neksium.
Eger duodenitiň döremegine iýmit-siňdiriş agzalarynyň başga keselleri sebäp bolan bolsa, lukmanyň gözegçiligi astynda olaryň bejergisini almak hökmanydyr.
Duodenitiň hirurgiki bejergisi derman serişdeleri netijeliligini bermedik ýagdaýynda, içegäniň gurluşynda üýtgemeler bolanda, onuň diwarlarynyň şikeslenip, ganakma dörän halatlarynda geçirilip bilner.
- 1962 gezek okalan


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
KLIZMA NÄHILI ÝAGDAÝLARDA ULANYLÝAR?
Hormatly okyjy!
Içegeleri ýuwmak – klizma etmek esasan, içiň gatanda, käbir lukmançylyk barlaglara, meselem rentgen barlagyna taýynlamak üçin ulanylýar. Klizma etmek üçin ulanylýan suwuň taýynlanşyna üns berilmelidir. Onuň üçin 1-2 litr suw alyp ony gaýnatmalydyr we 36-370C çenli sowatmalydyr. Aşa ýyly ýa-da sowuk suw içegeleriň ýygrylmagyna we agyrylaryň döremegine getirip biler. Eger içiň gatamagy biynjalyk edýän bolsa suwa 200-300 ml zeýtun ýagyny goşmak bolýandyr.
Klizma etmek hemme ýagdaýlarda peýdaly däldir. Käbir gelin-gyzlar ony horlanmak maksady bilen hem ýygy etmäge ymtylýarlar. Içegeleriň ýygy ýuwulmagy onuň mikroflorasynyň (nemli gatlagynda ýaşaýan peýdaly bakteriýalar toplumy) üýtgemegine we içiň geçmegine, ýellenmegine getirip biler. Şeýle-de, içegeleri babasyl keselinde, artbujagyň jaýryklary dörände, gan akma howply ýagdaýlarda ýuwmak rugsat edilmeýär. Klizma edilmezden öň geçirmek üçin görkezmeler lukman tarapyndan bellenilse dogry bolar.
Hormat bilen, saýtyň lukmany.
- 3084 gezek okalan


text:
Türkmenistanyň Ministrler Kabinetiniň 18-nji ýanwarda geçirilen mejlisinde wise-premýer Myratgeldi Meredow döwlet Baştutanyna «Türkmengeologiýa» döwlet korporasiýasy tarapyndan geçirilýän geologiýa-gözleg işleri, şol sanda ýerasty süýji suwlary gözlemek boýunça alnyp barylýan işler barada hasabat berdi. Şunuň bilen baglylykda, Lebap welaýatynyň Hal...
Awtor:
gyzgyn
(Talyp)
|
Kategoriýa: Habarlar |
19.01.2019 11:25
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#308)


text:
11-nji ýanwarda geçirilen Türkmenistanyň Ministrler Kabinetiniň mejlisinde wise-premýer Goçmyrat Myradow döwlet Baştutanyna ýurdumyzyň bank ulgamyny kämilleşdirmek maksady bilen görülýän toplumlaýyn çäreler barada hasabat berdi. Habar berlişi ýaly, müşderilere edilýän hyzmatlaryň gerimini giňeltmek we olaryň hilini ýokarlandyrmak üçin karz beriş ed...
Awtor:
gyzgyn
(Talyp)
|
Kategoriýa: Ykdysadyýet |
12.01.2019 06:03
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#303)


text:
Ol Eýranyň IRNA habar agentligine beren interwýusynda, şu mesele boýunça parslaryň täze ýylyndan soňra işe başlanjakdygyny aýtdy. Eýranyň kalendary boýunça täze ýyl 21-nji martda başlanýar.
Ol bu baradaky uzak möhletleýin strategiýa görä, Tähranyň geljekde 10 sany şeýle merkezi gurmagy planlaşdyrýanlygyny hem sözüniň üstüne goşdy.
Ali Akbar Saleý şol merkezlerden 5-siniň guruljak ýeriniň anyklananlygyny we beýleki bäşisi boýunça iş alnyp barylýanlygyny belledi.
Döwlet departamentiniň metbugat wekili Filip Krowlynyň aýtmagyna görä, Eýranyň bu hereketleri öz ýadro programmasy boýunça halkara jemgyýetçiligi bilen netijeli gepleşikleri geçirmäge taýýar däldigini aňladýar.


text:
Duşenbe güni Jamil Afridi öz agasyna garşy suduň çykaran höküminiň esassyzdygyny žurnalistlere aýtdy. Lukman Şakeel Afridi gizlinlikde geçirilen taýpa sud diňlenişiginde dönüklikde aýyplandy we 33 ýyl türme tussaglygyna höküm edildi.
Onuň maşgalasy suduň höküminiň nusgasyny häkimiýetleriň bermeýänligi sebäpli, şikaýat etmek prosesiniň saklanýandygyny aýdýar.
“Olar hatda jeza baradaky hökümiň nusgalaryny hem bermeýärler. Biz anna gününden bäri synanyşyp gelýäris, emma syýasy wekiliň kömekçisi bize nusgalary bermeýär. Türmäniň resmileri bize onuň bilen duşuşmaga we onuň aklawçy bilen duşuşmagyna rugsat berýän dokumente gol çekmegine hem rugsat bermeýärler” diýip, Afridi aýdýar.
Jamil Afridi öz doganynyň günäsiniň ýokdugyny we oňa garşy çykarylan hökümiň “bikanundygyny” nygtaýar.
Lukmany gorap çykyş edýän aklawçy Raza Han Safi hökümiň nusgasyny görmändigini Azat Ýewropa we Azatlyk Radiosynyň Pakistan gullugyna aýtdy: “33 ýyl kesilendigi baradaky maglumat metbugatda çykdy, ýöne olar hökümiň nusgasyny bermediler. Kanun boýunça nusga 24 sagadyň dowamynda berilmeli, ýöne olar bermeýärler, gaýtam bizi kabul etmekden hem saklanýarlar. Biz türmäniň baş inspektory bilen hem duşuşdyk, emma ol aklawçynyň dokumentlerine gol goýmaýar”.
Ozalky hirurg Afridi Pakistanyň Abbottabad şäherinde “Al-Kaýda” lideriniň ýaşaýan jaýynda onuň barlygyny anyklamak üçin ýalandan gurnalan sanjym programmasyna gatnaşypdyr. Şondan soň Bin Laden 2011-nji ýylyň maý aýynda ABŞ-nyň geçiren reýdi netijesinde öldürildi.
Lukman Afridä höküm çykarylanyndan soň, ABŞ-nyň Senatynyň pul goýberýän komiteti onuň her ýylyna bir million hasabynda Pakistana ABŞ-nyň kömegini 33 million dollar möçberinde azaltmak kararyna geldi.
ABŞ-nyň döwlet sekretary Hillary Klinton höküme “adalatsyz we ynamsyz” diýip baha berdi. Klinton Afridiniň “dünýäniň iň gözlenýän terrorçylarynyň birini ele salmakda möhüm rol oýnandygyny” aýtdy.
Jamil Afridi agasyny türmede görmändigini we onuň ol ýerde nähili saklanýandygyndan bihabardygyny aýdýar.


text:
Prezident Erdogan Azerbaýjana gitdi
Prezident Rejep Taýýip Erdogan resmi sapar bilen Azerbaýjanyň paýtagty Baku şäherine gitdi
Resmi saparyň çäginde 28 ýyl soň Azerbaýjanyň goşuny tarapyndan Ermenistanyň basyp alyşlygyndan azat edilen Daglyk Garabagyň Şuşa şäherine gitjek Erdogan, ol ýerde Azerbaýjanyň Prezidenti Ilham Aliýew tarapyndan resmi dabara bilen garşylanar.
Prezident Erdogan Aliýew bilen ikiçäk geçirjek duşuşygyndan soň ylalaşyklara gol çekmek dabarasyna we umumy metbugat ýygnagyna gatnaşar, Şuşa şäherine gezelenç eder.
Degişli Habarlar
Prezident Erdogan Azerbaýjany Garaşsyzlygynyň 30 ýyllygy bilen gutlady
Prezident Rejep Taýýip Erdogan Azerbaýjanyň Garaşsyzlygynyň 30 ýyllygy mynasybetli gutlag ýüzlenmesini çap etdi
Ilham Aliýew Türkiýäniň Zähmet we sosial howpsuzlyk ministrini kabul etdi
Resmi sapar bilen Azerbaýjanyň paýtagty Baku şäherine giden Türkiýäniň Zähmet we sosial howpsuzlyk ministri Wedat Bilgin, Azerbaýjanyň Prezidenti Ilham Aliýew tarapyndan kabul edildi
“Jan Azerbaýjanyň Garaşsyzlyk Güni Gutly Bolsun”
Fuat Oktaý, Azerbaýjanyň garaşsyzlygynyň 30 ýyllygy bilen gutlady.


text:
37378
2018-10-10
TurkmensNews- Eýranyň demirýol kompaniýasynyň ýerine ýetiriji müdiri Eýran, Azerbaýjan Resoublikasy we Orsýetiň demirýollarynyň birikdirilmegi bilen bu ýol üstünli tranzit edilýän harytlaryň mukdary 25 million tonna ýetjekdir diýdi.
Saeid Mohammadzade Azertaç habarlr gullugy bilen geçiren söhbetdeşliginde her ýylda Eýranyň ۱۰ milliard dollarlyk haryt eksport edýänligini aýtmak bilen geljek 4 ýylyň boýunda demirýolyny ösdürmek ugurda 5 milliard dollar çykdajy etjekdigini yglan etdi.
Demirgazyk-günorta koridorynyň kämil şeklinde amala aşyrylmagy bilen haza deňiziniň demirgazygynda ýerleşen ýurtlar Pars aýlagyna elgerip başarjakdyrlar diýip Eýranyň demirýol kompaniýasynyň ýerine ýetiriji müdiri Saeid Mohammadzade sözüne goşdy.
bu koridor Eýranyň Bandar Abbas-Gazwin-Raşt-Astara demir ýolllaryndan başlanyp Azerbaýjan Respublikasynyň Astara şäherine çenli dowam edip ondan hem Orsýete we Ýewropanyň demirgazygyndaky ýurtlara baryp çatjakdyr.
In Telegram
Join To Our Channel
In Instagram
Follow Our Page
Related posts
Commets
Last News
10 اکتبر 2021
08 اکتبر 2021
03 اکتبر 2021
02 اکتبر 2021
30 سپتامبر 2021


text:
Türkmenistana çarşenbe güni çarter gatnawy bilen çagalar üçin zerur bolan waksinalar gelip gowuşdy. Bu sanjymlar poliomielita, gyzamyga, ýokanç hapgyrtma, gyzylja, täjihoraza, bürmä, gökbogma, gemofil ýokanjyna, gepatit A, pnewmokoka we inçekesele garşy niýetlenen waksinalaryň şu ýyldaky ikinji tapgyrydyr.
ÝUNISEF-iň penşenbe güni ýaýradan metbugat beýanatyna görä, waksina bilen üpjün etmek Türkmenistanyň hökümeti bilen ÝUNISEF-iň arasyndaky çagalar üçin zerur bolan waksinalary getirmek boýunça hyzmatdaşlygynyň çäklerinde amala aşyrylýar.
“COVID-19 pandemiýasy sebäpli dünýäde ýüze çykýan kynçylyklara garamazdan, Türkmenistanyň hökümeti we ÝUNISEF ýurtda immunizasiýa maksatnamasynyň dowamlylygyny üpjün etmek üçin bilelikde işleýärler” diýip, metbugat beýanatynda bellenilýär.
Şeýle-de habarda waksinalar we sanjymlar bilen baglanyşykly enjamlaryň satyn alynmagy Türkmenistanyň hökümeti tarapyndan dolulygyna maliýeleşdirilýändigi we meýilnamalaşdyrylan waksinalaryň ýurdumyzyň çagalary üçin mugt üpjün edilýändigi bellenilýär.
ÝUNISEF öz gezeginde ýurdumyza ähli satyn alyş hyzmatlaryny hödürleýär we arzan bahaly Bütindünýä saglygy goraýyş guramasy (BSGG) tarapyndan makullanan sanjymlarynyň, howpsuz sanjym etmek enjamlarynyň we sanjymlary belli temperaturada saklamak üçin enjamlarynyň satyn alynmagyny we ýurda iberilmegini üpjün edýär.
Türkmenistanyň hökümeti pandemiýa başlanyndan bäri meýilnamalaşdyrylan waksina sanjymlaryny geçirmegi işjeň dowam etdirdi we 2021-2025-nji ýyllar üçin olary satyn almak boýunça ÝUNISEF bilen ylalaşylan bäş ýyllyk meýilnamanyň çäklerinde immunizasiýanyň maliýeleşdirilmesi ep-esli ýokarlandy.
Sanjymlaryň edilmegi jemgyýetiň saglygy üçin möhümdigini bellän ÝUNISEF-iň Türkmenistandaky wekiliniň wezipesini ýerine ýetirijisi Aleksandru Nartea Türkmenistanyň çagalara immunizasiýa maksatnamasynyň dowamlylygyny üpjün etmek üçin edýän tagallalaryna, esasan hem häzirki çylşyrymly döwürde ýokary baha berýändigini aýtdy.
ÝUNISEF Türkmenistanyň ýurtdaky ähli çagalary sanjymlar arkaly öňüni alyp boljak kesellerden goramak baradaky tagallalaryny hem-de onuň Merkezi Aziýada we bütin dünýäde ýokary immunizasiýa derejesini saklamakda goldaw bermegini dowam eder.


text:
“Türkmenistanyň ykdysatçylar birleşmesi” tarapyndan, Türkmenistandaky ABŞ-ň halkara ösüş boýunça Agentliginiň (USAID) iki taslamasynyň, “Üstünlikli geljek üçin ýaşlaryň ösüşine ýardam bermek” we Telekeçiligiň we biznes-gurşawyň ösüşi boýunça taslamasynyň goldaw bermeginde amala aşyrylýan, “Startap-ekoulgam” maksatnamasynyň çäklerinde maksatnamanyň başlanmagyna bagyşlanan birinji onlaýn-konferensiýa geçirildi.
Zoom platformasynda guralan onlaýn-çäre ýaş telekeçileri – maksatnamanyň gatnaşyjylaryny, onuň guramaçylaryny, ekspertleri, mentor kompaniýalarynyň wekillerini, başga ýurtlardan meňzeş maksatnamalaryň uçurymlaryny jemledi.
Onlaýn-konferensiýany Türkmenistanyň ykdysatçylar birleşmesiniň başlygy Ýuriý Aronskiý açdy. Şeýle-de, gatnaşyjylary Türkmenistandaky USAID-ň taslamalaryny dolandyrmak boýunça hünärmeni Serdar Ýagmyrow, JA Worldwide-ň operasion direktory Kerolaýn Jenner, USAID-ň Telekeçiligiň we biznes-gurşawyň ösüşi boýunça taslamasynyň direktory Filip Stoýanowiç, USAID-ň Türkmenistandaky “Üstünlikli geljek üçin ýaşlaryň ösüşine ýardam bermek” taslamasynyň direktory Aýna Baýramowa gutladylar. Konsalting, trening işi we IKT – tehnologiýalarynda tanymal adamlar bolup durýan hem-de özlerini mentor kompaniýalaryň rolunda synap görmek kararyna gelen, mentor kompaniýalaryň direktorlary öz işleri we maksatnama göz ýetirişleri bilen tanyşdyrdylar. Türkmenistandan we Gazagystandan startaplary döretmek we ösdürmek maksatnamalarynyň gatnaşyjylary we uçurymlary özlerinde galan täsirleri we tejribeleri barada aýdyp berdiler.
Guramaçylar we halypalar öz tejribeleri barada aýdyp berdiler, ýaňy başlaýan telekeçileri gutladylar we olara startap-taslamalaryny amala aşyrmakda üstünlikleri arzuw etdiler. Maksatnama gatnaşmagyň prosesinde ýaş telekeçileriň biziň ýurdumyzda we daşary ýurtlarda innowasion biznesleri öňe sürmekde üstünlik gazanan, Türkmenistandan we beýleki ýurtlardan ekspertleriň biliminden we tejribelerinden peýdalanyp biljekdikleri nygtaldy.
Konferensiýanyň maksatnamasy (link)
Onlaýn-konferensiýanyň wideoýazgysy (link)
Goşmaça maglumaty şu ýerde okap bolar: https://arzuw.news/startap-jekosistema-v-turkmenistane-programma-sjet-nabiraet-oboroty
Birinji onlaýn-konferensiýa
“Türkmenistanyň ykdysatçylar birleşmesi” tarapyndan, Türkmenistandaky ABŞ-ň halkara ösüş boýunça Agentliginiň (USAID) iki taslamasynyň, “Üstünlikli geljek üçin ýaşlaryň ösüşine ýardam bermek” we Telekeçiligiň we biznes-gurşawyň ösüşi boýunça taslamasynyň goldaw bermeginde amala aşyrylýan, “Startap-ekoulgam” maksatnamasynyň çäklerinde maksatnamanyň başlanmagyna bagyşlanan birinji onlaýn-konferensiýa geçirildi.


text:
Russiýa we Eýran sürgünçileri nyşana almak üçin repressiýa tejribelerini daşary ýurtlara çenli giňeldýän iň awtoritar ýurtlaryň hataryndadyr diýip, “Freedom House” – Azatlyk öýi täze hasabatynda aýdýar.
4-nji fewralda çap edilen hasabata görä, rus hökümeti öňki insaýderleri we wehim hasaplanýan beýleki adamlary nyşana almagyň guraly hökmünde esasan jana kast edişlikden peýdalanyp, daşary ýurtlarda “örän agressiw” transmilli repressiýa çärelerini alyp barýar.
Düýbi ABŞ-da ýerleşýän hökümete degişli bolmadyk gurama 2014 – 2020-nji ýyllar aralygynda dünýä boýunça anyklanan 26 sany jana kast edişligiň ýa-da jana kast edişlik synanyşygynyň ýedi sanysynyň rus kampaniýalarydygyny aýdýar.
Hasabata görä, eýran režimi üç ýurtda amala aşyrylan bäş sany jana kast edişlik ýa-da jana kast edişlik synanyşygy bilen ilteşdirilýär.
Pakistan, Azerbaýjan we ähli Merkezi Aziýa ýurtlary – Gazagystan, Gyrgyzystan, Täjigistan, Türkmenistan we Özbegistan hem hüjüm, tussag etme, bikanun deportasiýa ýaly tilsimleri ulanyp, öz raýatlaryny daşary ýurtlarda nyşana alýan ýurtlaryň hataryndadyr.
“Ýurtdan gaçmak bilen awtoritar režimleriň amala aşyrýan gorkuzmalaryndan we zorlugyndan aman galmagy umyt eden” adam hukuklaryny goraýjy aktiwistler, dissidentler, şol sanda olaryň maşgala agzalary “bütindünýä häsiýetli zorluk we gorkuzmalar bilen ýüzbe-ýüz galýar” diýip, hasabat aýdýar.
Hasabata görä, 2014-nji ýyldan bäri 79 beýemçi ýurtda pidalara garşy azyndan 608 sany göni fiziki transmilli hüjüm amala aşyryldy.


text:
23.06.2021
Lebap welaýatynda iş saparynda bolýan hormatly Prezidentimiz Gurbanguly Berdimuhamedow şu gün Kerki şäherinde Halkara howa menziliniň hem-de Türkmenabatda “Türkmeniň ak öýi” binasynyň açylmagy mynasybetli dabara gatnaşdy. Bu ýerde ýurdumyzyň gündogar sebitinde geçirilýän Medeniýet hepdeligine bagyşlanan konsert hem boldy.
Mukaddes Garaşsyzlygymyzyň 30 ýyllygyna beslenen ýylda täze howa menziliniň ulanylmaga berilmegi yklymyň iri ulag-logistika merkezi, Aziýa bilen Ýewropany birleşdirýän esasy halka hökmünde Watanymyzyň eýeleýän ýörelgesini berkitmek boýunça döwlet Baştutanymyzyň toplumlaýyn strategiýasyny durmuşa geçirmegiň ýolunda nobatdaky möhüm ädimdir.
Amyderýanyň kenarynda ýerleşýän Kerki şäheri Lebap welaýatynyň we tutuş ýurdumyzyň senagat hem ulag düzümleriniň işjeň kemala gelýän merkezleriniň biridir. Gadymy döwürlerden bäri Türkmenistany Gündogar bilen Günbataryň, Demirgazyk bilen Günortanyň söwda hem-de medeni ýollaryny baglanyşdyran “ýedi ýoluň çatrygy” diýip atlandyrypdyrlar. Ýurdumyzyň çäklerinden adamzat siwilizasiýasynyň ösüşinde ägirt uly orun eýelän Beýik Ýüpek ýoly geçipdir. Şoňa görä-de, döwrebap transkontinental ýollaryň çatrygynda ýerleşen Garaşsyz, Bitarap Türkmenistan häzir ady rowaýata öwrülen bu ýoly täze görnüşde gaýtadan dikeldýär.
Hormatly Prezidentimiz Gurbanguly Berdimuhamedowyň dünýä jemgyýetçiliginiň ykraryna we goldawyna eýe bolýan netijeli başlangyçlary sebit we ählumumy derejede abadançylygyň we durnukly ösüşiň bähbitlerine kybap gelýän özara bähbitli söwda-ykdysady gatnaşyklary artdyrmak ugrunda ýurdumyzyň örän uly ulag-üstaşyr kuwwatyny amala aşyrmaga gönükdirilendir.
Şunuň bilen baglylykda, Türkmenistanda hormatly Prezidentimiz Gurbanguly Berdimuhamedowyň ýolbaşçylygynda halkara ölçeglere laýyk gelýän, ulag ulgamynyň ähli ugurlaryny öz içine alýan ugurdaş multimodal düzümler döredilýär. Şeýle hem raýat awiasiýasynyň maddy-enjamlaýyn binýadynyň kämilleşdirilmegine uly ähmiýet berlip, iň täze uçarlar we dikuçarlar satyn alynýar, ýokary derejeli işgärler taýýarlanylýar, ozalky bar bolan howa menzilleri döwrebaplaşdyrylýar hem-de täzeleri gurulýar. 2010-njy we 2018-nji ýyllarda Türkmenbaşy we Türkmenabat şäherlerinde Halkara howa menzilleri ulanylmaga berildi. 2016-njy ýylda bolsa Aşgabadyň Halkara howa menziliniň täze toplumynyň açylyş dabarasy boldy. Ine, ýene-de bir döwrebap howa menzili guruldy. Bu bolsa howa arkaly ýük we ýolagçy gatnawlaryny has-da işjeňleşdirmäge ýardam berer.
Döwlet Baştutanymyzyň başlangyjy boýunça döwrebap ulag-logistika merkezleriniň gurulmagy örän baý tebigy serişdelere eýe bolan, geografiýa taýdan amatly ýerleşýän Türkmenistanyň ykdysady kuwwatyndan has netijeli peýdalanmaga giň mümkinçilikleri döredýär.
Irden milli Liderimiziň dikuçary Kerki şäheriniň Halkara howa menziliniň çäginde gonýar. Soňra hormatly Prezidentimiz Gurbanguly Berdimuhamedow awtoulagynda dabaralaryň geçirilýän ýerine tarap ugrady.
Täze howa menziliniň çäklerinde uly baýramçylyk we ýokary ruhy göteriliş dabaralanýar. Bu ýerde döwlet Baştutanymyzy Milli Geňeşiň Mejlisiniň Başlygy we Halk Maslahatynyň Başlygynyň orunbasary, Ministrler Kabinetiniň Başlygynyň orunbasarlary, harby we hukuk goraýjy edaralaryň, ministrlikleriň we pudaklaýyn dolandyryş edaralarynyň ýolbaşçylary, Lebap welaýatynyň häkimi, jemgyýetçilik guramalarynyň, köpçülikleýin habar beriş serişdeleriniň wekilleri garşylaýarlar.
“Türkmenhowaýollary” agentliginiň “Laçyn” döredijilik toparynyň hem-de ýaş artistleriň joşgunly ýerine ýetiren owadan aýdym-sazly tansly çykyşy dabara aýratyn öwüşgin çaýdy.
Milli Liderimiz dabara gatnaşyjylary mübärekläp, ýörite gurnalan münbere geçýär. Hormatly Prezidentimiz Gurbanguly Berdimuhamedow bu ýere ýygnananlara we watandaşlarymyza ýüzlenip, şu gün gadymy Lebap topragyda welaýatyň zähmetsöýer hem-de bagtyýar ilaty bilen bilelikde mukaddes Garaşsyzlygymyzyň şanly 30 ýyllygy mynasybetli geçirilýän Medeniýet hepdeliginiň çäginde birnäçe desgalaryň açyljakdygyny belledi.
Döwlet Baştutanymyz hemmeleri «Türkmenistan — parahatçylygyň we ynanyşmagyň Watany» ýylynda dabarasy uludan tutulýan Medeniýet hepdeliginiň başlanmagy bilen tüýs ýürekden gutlap, onuň çäklerinde guralýan çärelerde halkymyzyň özboluşly däp-dessurlarynyň, Berkarar döwletimiziň bagtyýarlyk döwrüniň belent ruhunyň we döredijilik güýjüniň aýdyň beýanyny tapýandygyny nygtady.
Biziň medeni gymmatlyklarymyz her bir türkmen üçin mukaddesdir hem-de buýsanç çeşmesidir. Türkmen tebigaty halkymyzyň ruhy dünýäsiniň gönezligidir, medeniýetimiziň we sungatymyzyň kämillik gözbaşydyr. Örküni türkmen tebigatyndan, görküni halkymyzyň döredijilik ylhamyndan alýan milli medeniýetimiziň taryhy gadymydyr we şöhratlydyr diýip, hormatly Prezidentimiz Gurbanguly Berdimuhamedow aýtdy.
Şu ýyl Lebap welaýatynda geçirilýän Medeniýet hepdeligi ýurdumyzyň bagşy-sazandalarynyň, ýazyjy-şahyrlarynyň, artistleriniň, kitaphanadyr muzeý, kinodyr köpçülikleýin habar beriş serişdeleriniň we neşirýat işgärleriniň, aýdym-saz, folklor, tans toparlarynyň döredijilik mümkinçiligini, hünär ussatlygyny açyp görkezýän, bu ugurda ýetilen belent sepgitleri dünýä ýaýýan sungat baýramydyr.
Mälim bolşy ýaly, ýakynda gözel paýtagtymyz Aşgabat şäheriniň 140 ýyllygy dabaraly bellenip geçildi hem-de täze «Aşgabat-sitiniň», ençeme täze desgalaryň düýbi tutuldy. Şu gün bolsa Lebap welaýatynda köp sanly iri desgalar açylyp ulanmaga berilýär. Bu işleriň ählisi mähriban halkymyzyň abadançylygyna, bagtyýar durmuşda ýaşamagyna gönükdirilendir diýip, döwlet Baştutanymyz sözüni dowam etdi.
Garaşsyz ýurdumyzyň sebitlerini ösdürmek boýunça döwlet syýasatymyz barha rowaçlanýar. Biz gözel Diýarymyzyň gündogar sebitiniň hem ykdysady, senagat, ulag-aragatnaşyk, oba hojalygy, medeniýet we beýleki ugurlarda yzygiderli ösdürilýändigine buýsanýarys.
Lebaply edermen gallaçylar şu ýylky şertnamalaýyn borçnamalaryny hem abraý bilen ýerine ýetirdiler. Galla biziň baýlygymyz we berekedimizdir. Şunuň bilen baglylykda, milli Liderimiz bu ajaýyp üstünlik bilen welaýatyň daýhanlaryny we ähli ilatyny tüýs ýürekden gutlady.
Berkarar döwletimiziň bagtyýarlyk döwründe biz Beýik Ýüpek ýoluny gaýtadan dikeldýäris. Şu gün Kerki Halkara howa menziliniň açylmagy hem munuň ýene-de bir aýdyň şaýadydyr. Täze Halkara howa menzilini «Türkmenhowaýollary» agentliginiň buýurmasy esasynda «Gündogdy» hususy kärhanasy bina etdi. Onuň ýolagçy terminaly iki gatdan ybarat bolup, bu ýerde ähli amatly şertler döredildi.
Sebitiň iri senagat merkezleriniň biri bolan Kerki şäherinde Halkara howa menziliniň gurulmagy ýurdumyzyň raýat awiasiýasynyň mümkinçiliklerini giňelder, howa ulaglary arkaly ýolagçy gatnatmagy we ýük daşamagy ýokary derejede amala aşyrmagy üpjün eder, sebitde syýahatçylygy ösdürmek, goňşy döwletler bilen ykdysady hyzmatdaşlygy giňeltmek üçin amatly şertleri döreder.
Şu gün Türkmenabat şäherinde «Türkmeniň ak öýi» binasy açylar diýip, hormatly Prezidentimiz Gurbanguly Berdimuhamedow sözüni dowam etdi we Garaşsyz Watanymyzyň sebitlerinde gurulýan binalaryň daşky hem-de içki bezegleriniň her welaýatyň aýratynlygyna laýyk gelmegine uly üns berilýändigini belledi.
Ak öý bolsa döwletlilik ojagydyr. Abadançylygyň, gülläp ösüşiň we türkmen myhmansöýerliginiň nyşanydyr. Türkmenabat şäheriniň görküne görk goşýan 3 müň orunlyk «Türkmeniň ak öýi» binasy, nesip bolsa, şanly seneleriňdir toý-dabaralaryň merkezine öwrüler. Bu bina dört gatdan ybarat bolup, beýikligi 40 metre ýetýär. Onuň gatlarynda edara otaglary, giň eýwanlar, konsert zallary we beýleki otaglar bar.
Bu ýerde döwletli maslahatlarydyr şowhunly çykyşlary, şol sanda meşhur at üstündäki oýunlary guramak üçin hem şertler döredildi. Şeýle hem üç müň orunlyk sadaka jaýy guruldy.
Äpet ak öýüň şekilindäki binada milli binagärlik däpleri bilen häzirki döwrüň ösen tejribesi utgaşdyryldy. Onuň içi hem milli aýratynlyklara görä bezeldi. Hususan-da, haly gölleri, türkmeniň ak öýlerine mahsus tärimler şekillendirildi.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan — bagtyýar çagalygyň mekanydyr. Biziň çagalarymyz ertirki günümize ynamymyzdyr, kuwwatymyzdyr we şöhrat-şanymyzdyr. Çagalaryň bähbitleriniň ileri tutulmagy durmuş ulgamyna gönükdirilýän Türkmenistanyň döwlet syýasatynda möhüm ugurlaryň biri bolup durýar.
Şu şanly toý günlerinde Farap etrabynyň Farap şäherinde «Çagalar dünýäsi» medeni-dynç alyş merkezi hem açylyp, ulanmaga berler. Goý, bu medeni-dynç alyş merkezinde şadyýan çagalarymyzyň gülki sesleri belent ýaňlansyn! Garaşsyz Diýarymyzyň bagtyýar nesilleri baradaky alada biziň beýik we ýagty geljegimiz hakdaky aladadyr diýip, milli Liderimiz aýtdy.
Binagärlik müňýyllyklaryň ýaňy hasaplanýar. Şu ajaýyp binalar hem döwletimiziň berkararlygynyň, halkymyzyň bagtyýarlygynyň we abadan durmuşynyň nyşanydyr diýip, hormatly Prezidentimiz Gurbanguly Berdimuhamedow aýdylanlary jemledi.
— Geliň, indi bolsa, bilelikde Kerki şäherindäki Halkara howa menzilini açyp, ulanmaga bereliň — diýip, döwlet Baştutanymyz sözüni dowam etdi.
— Nesip bolsa, bu ýerde ilkinji gezek iň ýokary derejeli uçarlar uçup-gonup başlar, täze desga halkymyza ýokary derejede hyzmat eder.
Bagtyýar türkmen ilinde toýlar toýa ulaşýar. Bu gün hem biz goşa toýa şaýat bolýarys — diýip, milli Liderimiz aýtdy. Öý tutmak, toý tutmak — döwletlilikden nyşan. Halkymyz gelnalyjyny ýagşy niýetler, ak arzuwlar bilen ýüze sylýar.
Ine, bu ýere gelnalyjy hem gelipdir. Az salymdan laçyn nyşanly uçarlaryň biri täze gelin bilen Kerkiden Türkmenabada tarap ýola düşer. Ene-mamalarymyz türkmeniň däp-dessury esasynda uçara ak un sepip, alaja dakarlar.
Çykyşynyň ahyrynda hormatly Prezidentimiz Gurbanguly Berdimuhamedow Garaşsyzlygymyzyň şanly 30 ýyllyk baýramy, Lebap welaýatynda geçirilýän Medeniýet hepdeliginiň açylmagy, täze ulanylmaga berilýän döwletli desgalar bilen hemmeleri ýene-de bir gezek tüýs ýürekden gutlap, bereketli türkmen topragynda şeýle toý-dabaralaryň köp bolmagyny arzuw etdi.
Dabaraly pursat ýetip gelýär: çärä gatnaşyjylaryň şowhunly el çarpyşmalarynda dabaraly ýagdaýda döwlet Baştutanymyz toý bagyny kesýär — Kerki Halkara howa menzili açyldy!
Milli Liderimiz ýolagçy terminalyna girýär. Bu ýerde döwlet Baştutanymyzy howa ulaglarynyň işgärleriniň lybasyndaky çagalar joşgunly çykyşlary bilen garşylaýarlar.
Hormatly Prezidentimiz Gurbanguly Berdimuhamedow çagalar bilen mähirli görşüp, howa menziliniň ugradyş zalynyň hasaba alyş bekedine gelýär.
Şu ýerde döwlet Baştutanymyza dabaraly ýagdaýda Kerki Halkara howa menziliniň ilkinji ýolagçy münüş petegi hem gowşuryldy.
Howa menzili toplumy ähli ugurlar boýunça halkara ölçeglerine hem-de bildirilýän talaplara kybap gelýän ýöriteleşdirilen enjamlar bilen üpjün edildi.
Şäheriň ýerleşýän ýagdaýyny göz öňünde tutanyňda, aýratyn-da, sebitiň ýurtlarynyň milli ykdysady ösüş meýilnamalaryny we ulag taýdan özara baglanyşygynyň ýokarlanýandygyny nazara almak bilen, Merkezi we Günorta Aziýada täze howa menziliniň geostrategik ähmiýeti artýar. Şeýlelikde, Kerkiniň howa menzili Ýer ýüzüniň şu böleginde parahatçylygyň, ynanyşmagyň we durnuklylygyň pugtalandyrylmagyna ýardam edip, dost-doganlygyň özboluşly howa köprüsine öwrülýär.
Hormatly Prezidentimiz Gurbanguly Berdimuhamedowyň 2019-njy ýylyň 22-nji fewralynda gol çeken Kararyna laýyklykda, “Türkmenhowaýollary” agentliginiň buýurmasy boýunça bu möhüm desganyň gurluşygyny “Gündogdy” hususy kärhanasy amala aşyrdy. Geçirijiligi sagatda 100 ýolagça niýetlenen täze howa menziliniň taslamasy bu ulgamda täzeçil tehnologiýalar we öňdebaryjy gazanylanlar göz öňünde tutulyp ýerine ýetirildi.
Beýikligi 31,7 metr dolandyryş diňi bolan, umumy meýdany 2 müň 221 inedördül metr ýolagçy terminalynyň binasynyň keşbinde özboluşly bezeg we inžener-tehniki çözgütler beýanyny tapdy.
Terminalyň zallarynyň beýikligi 6 metrden 9 metre çenli bolup, aýnalary tutuşlygyna ultramelewşe goraglylygyna eýedir, olaryň bezeginde ýokary hilli durnukly serişdeler ulanyldy. Binada baş girelge göz öňünde tutulyp, onda ýük we el goşlary tabşyrylýan ýer, ilkinji gözden geçiriliş ýeri, petek kassalary, maglumat nokady, garbanyşhana, sowgatlyk önümler we gazet-žurnallar satylýan nokatlar, dermanhana, lukmançylyk otagy, gidýän ýolagçylaryň we ugradýan adamlaryň garaşýan ýeri ýerleşdirilipdir.
Gidiş zaly 120 orna niýetlenendir. Bu ýerde enäniň we çaganyň otagy, kafeteriý we namaz okalýan otag bar. Ol üpjün etmekde dolulygyna özbaşdakdyr. Şeýlelikde, terminalda fiziki mümkinçiligi çäkli bolan adamlar bilen birlikde, ähli ýolagçylar üçin has oňaýly ýagdaýlar döredilipdir. Mümkinçiligi çäkli adamlara oňaýly rampalar we panduslar, bosagasyz geçelgeler göz öňünde tutulypdyr.
Dabaranyň barşynda milli Liderimiz sanly wideoaragatnaşyk arkaly dabara gatnaşýan halkara guramalaryň we düzümleriň ýolbaşçylarynyň çykyşlaryny diňledi.
Ilkinji çykyş eden Howa ulaglarynyň Halkara Assosiasiýasynyň (IATA) Türkiýe, Orta Aziýa we Azerbaýjan boýunça sebitleýin menejeri Funda Çalyşyr hormatly Prezidentimiz Gurbanguly Berdimuhamedowa türkmen halky bilen bu wakanyň şatlygyny paýlaşmak babatda döredilen mümkinçilik üçin tüýs ýürekden hoşallyk bildirdi.
Hanym Funda Çalyşyr Kerkiniň Halkara howa menzilini ulanmaga bermek dabarasyna gatnaşmagyň özi üçin uly hormatdygyny nygtap, IATA-nyň Türkmenistanda dünýä üçin ýene-de bir howa derwezesiniň açylmagyny mübärekleýändigini belledi. Şunuň bilen baglylykda, täze howa menziliniň ulag ulgamynyň mundan beýläk-de howpsuz, ygtybarly we durnukly ösmäge uly goşant goşjakdygyna ynam bildirildi.
Nygtalyşy ýaly, şu günki waka Türkmenistanyň raýat awiasiýasynyň taryhynda örän möhümdir. Kerkiniň Halkara howa menziliniň açylmagynyň geljekki onýyllyklar üçin bu pudagy ösdürmegiň milli maksatnamasynyň üstünlikli durmuşa geçirilmegine ýardam etjekdigi şübhesizdir.
IATA täze howa menziliniň işinde üstünlikler arzuw edýär we Türkmenistanyň raýat awiasiýasyny ösdürmekde goldaw bermäge hemişe taýýardyr diýip, hanym Funda Çalyşyr sözüniň ahyrynda aýtdy hem-de ýurdumyza ýene-de bir gezek gelip görmek we döwlet Baştutanymyz bilen duşuşmak mümkinçiligine sabyrsyzlyk bilen garaşýandygyny belledi.
Soňra Raýat awiasiýasynyň halkara guramasynyň (ICAO) Aeronawigasiýa býurosynyň monitoring we gözegçilik boýunça direktorynyň orunbasary Denis Gindon çykyş etdi. Ol hormatly Prezidentimizi täze howa menziliniň açylmagy bilen tüýs ýürekden gutlap, Türkmenistanyň raýat awiasiýasynyň taryhyndaky bu möhüm waka göni aragatnaşyk arkaly gatnaşýandygyna örän şatdygyny belledi.
Nygtalyşy ýaly, biziň ýurdumyz raýat awiasiýasy babatda işleri düzgünleşdirýän Halkara Çikago Konwensiýasy boýunça öz üstüne alan ähli borçnamalaryny ýerine ýetirýär, howa menzilleriniň we howa gämileriniň uçuşlarynyň howpsuzlygyny üpjün etmek, ekipažlary we ýerüsti düzümi döretmek boýunça halkara standartlaryny gyşarnyksyz berjaý edýär.
ICAO-nyň wekili bu guramanyň Türkmenistan bilen mundan beýläk-de hyzmatdaşlyk etmäge gyzyklanma bildirýändigini we bu ugurda, şol sanda howa menzilinde ulanyş boýunça tehniki hünärmenler hem bilermenler üçin okuw maksatnamalaryny amala aşyrmaga goldaw bermäge taýýardygyny tassyklady.
Kerki şäherinde täze üpjünçilik enjamlary bolan howa menzili toplumynyň ulanylmaga berilmegi bu myhmansöýer welaýatdan howa arkaly daşaýyşlary ösdürmäge güýçli itergi berer.
Halkara Raýat awiasiýasy guramasy türkmen hyzmatdaşlaryna howpsuz uçuşlary, Türkmenistanyň ulag pudagynyň ykdysady taýdan durnukly ösmegini arzuw edýär diýip, jenap Denis Gindon sözüniň ahyrynda aýtdy we dabara gatnaşyjylaryň ählisini şanly waka mynasybetli ýene-de bir gezek gutlady.
Soňra Mýunhen Halkara howa menziliniň dolandyryjy direktory Ralf Gaffal çykyş etdi. Ol döwlet Baştutanymyzy we dabara gatnaşýanlary Kerki Halkara howa menziliniň gurluşygynyň tamamlanmagy we açylmagy bilen gutlady. Munuň özi sebitde ýolagçy gatnadylmagyny we ýük daşalyşyny ösdürmekde uly ähmiýete eýedir.
Jenap Ralf Gaffal göni wideoaragatnaşyk arkaly şu möhüm waka gatnaşmaga döredilen mümkinçilik üçin hoşallyk bildirip, Mýunhen Halkara howa menziliniň “Türkmenhowaýollary” agentligine howa menzillerini dolandyrmak we netijeliligini ýokarlandyrmak, awiakompaniýalaryň marketingi, degişli hünärmenleri taýýarlamak ýaly we beýleki ugurlar boýunça strategik başlangyçlary durmuşa geçirmäge ýardam bermäge taýýardygyny aýtdy.
Mýunhen Halkara howa menziliniň dolandyryjy direktorynyň nygtaýşy ýaly, Halkara raýat awiasiýasy baradaky Konwensiýanyň 14-nji goşundysyna laýyklykda, Kerki howa menziliniň sertifikasiýalaşdyryş standartlaryna laýyk gelýändigini tassyklamak özi üçin uly hormatdyr.
Sözüniň ahyrynda jenap Ralf Gaffal Kerki Halkara howa menziliniň işinde uly üstünlikleri arzuw etdi. Bu howa menziline degişli güwänama gowşuryldy.
Şunuň bilen baglylykda, Kerki Halkara howa menziline ýerleşýän ýeriniň dört harply UTAE koduny bermek hakyndaky resminamanyň hem-de Mýunhen Halkara howa menzili tarapyndan berlen halkara ülňülerine esaslanyp gurlandygy baradaky laýyklyk güwänamasynyň gowşurylandygyny bellemek gerek.
Daşary ýurtly hyzmatdaşlaryň çykyşlary tamamlanandan soň, hormatly Prezidentimiz Gurbanguly Berdimuhamedow we dabara gatnaşyjylar “Boeing 777-200LR” kysymly täze uçaryň hem-de harby-ulag uçarynyň Kerki howa menziline gonuşyna syn etdiler.
Soňky ýyllarda iň täze uçarlaryň we dikuçarlaryň hasabyna ýurdumyzyň raýat awiasiýasynyň tehniki parky yzygiderli döwrebaplaşdyrylýar. Ýurdumyzyň harby-howa güýçleriniň maddy-enjamlaýyn binýady hem pugtalandyrylýar.
Döwlet Baştutanymyzyň ýolbaşçylygynda Türkmenistanda diňe goranyş häsiýetine eýe bolan hem-de hemişelik Bitaraplyk we parahatçylyk söýüjilik ýörelgelerine esaslanýan Harby doktrina yzygiderli durmuşa geçirilýär.
Howa gämileriniň serkerdeleri hormatly Prezidentimiz Gurbanguly Berdimuhamedowa hasabat berýärler. Milli Liderimiz hasabatlary kabul edip hem-de olary täze howa menziliniň açylmagy bilen gutlap, uçarmanlara işlerinde üstünlikleri arzuw etdi.
Howa menziliniň emeli uçuş-gonuş zolagynyň (EUGZ) häzirki zaman duýduryş, ornitologiki, radiotehniki, nawigasiýa ulgamlary bilen enjamlaşdyrylandygyny bellemek gerek.
Aerodromyň meýdany 42 müň 282 inedördül metre barabardyr. Bir wagtyň özünde ol duralga uly uçarlaryň 2-sini hem-de dikuçarlaryň 4-sini kabul edip bilýär. Onuň düzümine, şeýle hem halas ediş we ýangyna garşy göreş gullugynyň binasy, tehniki bölüm, geçiriş nokady, ýörite awtoulaglar üçin garaž, beýleki kömekçi desgalar girýär.
Howa menziline ýanaşyk ýerler doly abadanlaşdyryldy. Toplumyň düzüminde, şeýle hem menzile ýanaşyk meýdança, ýolagçylar hem-de howa menziliniň işgärleri üçin niýetlenen ýeňil awtoulaglaryň duralgasy bar.
Bir söz bilen aýdylanda, Kerkiniň Halkara howa menzili häzirki döwrüň talaplaryna hem-de halkara ülňülerine, ilkinji nobatda bolsa, uçuşlaryň howpsuzlygyny we ýolagçylara edilýän hyzmatlaryň ýokary derejesini üpjün etmek babatdaky talaplara laýyk gelýär.
Şeýlelikde, täze howa menziliniň işläp başlamagy bilen, milli awiasiýanyň ösüşine ýene-de bir kuwwatly itergi berildi. Munuň özi milli ykdysadyýetimiziň ähli pudaklary, köptaraply döwletara gatnaşyklaryň ähli ugurlary üçin uly ähmiýete eýedir.
Hormatly Prezidentimiz CIP zalyna barýar we şu günki waka mynasybetli Hormatly myhmanlaryň kitabynda ýazgy galdyrýar.
“Türkmenhowaýollary” agentliginiň zähmet toparynyň adyndan döwlet Baştutanymyza elde dokalan ajaýyp haly sowgat berildi.
Kerkiniň Halkara howa menziliniň açylyş dabarasy tamamlanandan soň, hormatly Prezidentimiz Türkmenabat şäherine ugramak üçin “Boeing 777-200LR” howa gämisine bardy. Şol ýerde döwlet Baştutanymyz täze uçarda Kerkiden Lebap welaýatynyň merkezine ugraýan ýaş çatynjalara ak pata berdi.
Kerki — Türkmenabat ugry boýunça ilkinji uçuşy amala aşyrýan uçarda hormatly Prezidentimiz Gurbanguly Berdimuhamedow ýaş çatynjalar hem-de olaryň ene-atalary bilen söhbetdeş boldy.
Ýaş juwanlaryň ene-atalary döwlet Baştutanymyza halkymyzyň abadançylygy we Watanymyzyň rowaçlygy barada hemmetaraplaýyn alada edýändigi üçin tüýs ýürekden hoşallyk bildirdiler.
Milli Liderimiz olary we ýaş çatynjalary şanly waka bilen gutlap, ýaşlara maşgala abadançylygyny arzuw etdi.
Uçarda ýaş çatynjalaryň durmuş toýy mynasybetli guralýan dabara dowam etdi. Asylly däbe görä, hemmelere toý sowgatlary gowşuryldy we süýji nygmatlar hem-de pişme hödürlenildi. Hormatly Prezidentimiz bagtyýar ýaşlaryň toýuna çagyryldy.
Uçuş mahalynda döwlet Baştutanymyz ýurdumyzyň raýat awiasiýasynyň tehniki parkynyň üstüni ýetiren täze uçaryň tehniki häsiýetnamalary bilen gyzyklandy. Uçarda ýolagçylar üçin has oňaýly şertler üpjün edildi.
Türkmenabadyň Halkara howa menziline gelenden soň, milli Liderimizi dabara gatnaşyjylar mähirli garşyladylar.
Hormatly Prezidentimiz Gurbanguly Berdimuhamedow ýaş çatynjalar bilen hoşlaşyp, olara ýene-de bir gezek bagt we maşgala abadançylygyny arzuw etdi. Şu şatlykly günüň ýaş çatynjalar hem-de olaryň ýakynlary üçin aýratyn ýatdan çykmajak waka öwrülendigi şübhesizdir.
Şol wagtda gelnalyja mahsus bolan milli dessurlar berjaý edilýär. Şunuň bilen baglylykda, hormatly Prezidentimiz Gurbanguly Berdimuhamedowyň amala aşyrýan giň gerimli we asylly işleriniň netijesinde, Türkmenistanda ata-babalarymyzyň parasatly däplerini, halkymyzyň ruhy-ahlak we maşgala gymmatlyklaryny aýawly saklamaga hem dowam etdirmäge uly üns berilýär. Häzirki wagtda şol däpler täze many-mazmun bilen baýlaşdyrylýar.
Täze taryhy eýýamda ýurdumyzda ýaşlaryň bagtyýar geljegi, maşgala ojaklarynyň berk bolmagy üçin ähli tagallalar edilýär. Milli Liderimiziň nygtaýşy ýaly, jemgyýetimiziň esasy bolan maşgalany goldamak Türkmenistanyň amala aşyrýan syýasatynyň esasy ugurlarynyň biridir. Bu syýasatyň çuňňur many-mazmuny “Döwlet adam üçindir!” diýen şygarda jemlenendir.
Milli Liderimiz dabara gatnaşyjylar bilen mähirli hoşlaşyp, awtoulagda howa menzilinden Türkmenabadyň köpugurly hassahanasyna tarap ugrady.
Hassahananyň öňündäki meýdançada hormatly Prezidentimiz Gurbanguly Berdimuhamedowy saglygy goraýyş ulgamynyň işgärleri mähirli mübäreklediler.
Bu ýerde döwlet Baştutanymyz ösüp gelýän nesil baradaky, onuň saglygy hakyndaky hemmetaraplaýyn aladanyň Türkmenistanyň döwlet syýasatynyň ileri tutulýan ugry bolup durýandygyny belläp, Gurbanguly Berdimuhamedow adyndaky Howandarlyga mätäç çagalara hemaýat bermek boýunça haýyr-sahawat gaznasyndan welaýatyň her bir etrabynyň hassahanalarynyň çagalar bölümi üçin täze “Tiz kömek” awtoulaglarynyň 10-syny bermek bilen bagly çözgüdi barada habar berdi.
Ýygnananlaryň el çarpyşmalary astynda milli Liderimiz saglygy goraýyş we derman senagaty ministrine täze ýörite ulaglaryň açarlaryny gowşurdy.
Hormatly Prezidentimiz Gurbanguly Berdimuhamedow döwrebap lukmançylyk enjamlary bilen enjamlaşdyrylan “Tiz kömek” awtoulaglarynyň üpjünçiligi bilen tanyşdy.
Döwlet Baştutanymyz lukmanlaryň biri bilen bolan söhbetdeşlikde halkymyzyň, aýratyn hem ýaş türkmenistanlylaryň saglygyny berkitmek meseleleriniň mundan beýläk hem döwletiň üns merkezinde boljakdygyny nygtady we lukmanlara olaryň asylly işinde üstünlikleri arzuw etdi.
Saglygy goraýyş ulgamynyň ähli işgärleriniň adyndan hormatly Prezidentimize ýaş nesil baradaky alada we ýurdumyzyň lukmançylygynyň maddy-enjamlaýyn binýadynyň yzygiderli pugtalandyrylmagy üçin tüýs ýürekden hoşallyk beýan edildi.
Soňra döwlet Baştutanymyz ýygnananlar bilen hoşlaşyp, bu ýerden ugrady.
Günüň ikinji ýarymynda hormatly Prezidentimiz Gurbanguly Berdimuhamedow täze gurlan “Türkmeniň ak öýi” binasynyň açylyş dabarasyna gatnaşdy. Bu bina Türkmenabadyň täze binagärlik gymmatlygyna öwrüldi.
Şäheriň Bitarap Türkmenistan şaýolunyň hem-de Alty Garlyýew köçesiniň çatrygynyň golaýynda peýda bolan bu ägirt uly durmuş-medeni maksatly desga milli Liderimiziň 2018-nji ýylda gol çeken Kararyna laýyklykda guruldy.
Şu gün bu ýerde hakyky baýramçylyk ýagdaýy emele geldi. Dabara gatnaşyjylar döwlet Baştutanymyzy ruhubelentlik bilen garşylaýarlar we mübärekleýärler.
Hormatly Prezidentimiz binanyň ýanyna barýar. Onuň öňündäki meýdançada ýurdumyzyň gündogar sebitiniň birleşen döredijilik toparlarynyň köpöwüşginli sahna çykyşlary ýaýbaňlandyryldy. Şu ýyl welaýatda däp bolan Medeniýet hepdeligi geçirilýär.
Milli Liderimiz bäş welaýatyň we paýtagtymyzyň hormatly ýaşululary we kümüş saçly eneleri bilen bilelikde, ýygnananlaryň şowhunly el çarpyşmalary astynda toý bagyny kesýär we täze ajaýyp binany açýar.
Döwlet Baştutanymyz “Türkmeniň ak öýüniň” içine girýär. Şol ýerde Lebap welaýatynyň milli saz gurallary topary milli Liderimizi joşgunly çykyşlary bilen garşylaýar.
Bu ýerde giň gerimli sergi ýaýbaňlandyryldy. Onda milli amaly-haşam sungatynyň we döredijiliginiň, halk senetleriniň önümleri görkezildi. Bu sergi türkmen halkynyň köptaraply döredijilik zehininiň aýdyň subutnamasyna öwrüldi.
Hormatly Prezidentimiz binanyň bezeginiň aýratynlyklary hem-de umumymilli we halkara ähmiýetli dürli çäreleri, baýramçylyk dabaralaryny geçirmek üçin bu ýerde döredilen şertler bilen tanyşdy.
“Türkmeniň ak öýi” ähli görkezijiler babatda dünýä ülňülerine doly laýyk gelýär. Bu bina döwrebap gurluşyk we timarlaýyş serişdelerini ulanmak arkaly guruldy. Binanyň içki bezegi özboluşlylygy hem-de milli öwüşginleri bilen tapawutlanýar. Desganyň bezeginde haly gölleri, türkmen ak öýlerine mahsus bolan bezeg usullary ulanyldy.
Binada dünýäniň meşhur önüm öndürijileriniň akustiki ulgamlary we beýleki zerur enjamlary bilen üpjün edilen uly tomaşalar jaýy ýerleşýär. Şeýle hem bu ýerde giň eýwan, iş, edara we beýleki otaglar bar.
“Türkmeniň ak öýi” uly toplumdan ybaratdyr. Ol özüne sadaka jaýyny, dürli çäreleri geçirmek üçin niýetlenen açyk meýdançany, awtoduralgany, tehniki bölümi we beýleki desgalary birleşdirýär.
Binanyň ýanaşyk ýerleri doly abadanlaşdyryldy we bagy-bossanlyga öwrüldi. Bu ýerde pürli hem-de bezeg agaç nahallarynyň köp sanlysy oturdyldy, bina barýan ýol çekildi.
“Türkmeniň ak öýi” ýurdumyzyň şähergurluşygynyň häzirki talaplaryny hem-de milli binagärligiň aýratynlyklaryny nazara almak arkaly guruldy. Bu giň gerimli taslamanyň amala aşyrylmagy türkmen halkynyň özüniň taryhy-medeni mirasyna aýawly garaýandygynyň, döwürleriň arabaglanyşygynyň hem-de gadymdan gelýän milli däpleriň dowamatlylygynyň aýdyň subutnamasy bolup durýar.
Täze desga bilen tanşanyndan soň, hormatly Prezidentimiz Gurbanguly Berdimuhamedow tomaşalar jaýyna bardy. Şol ýerde bu ajaýyp waka mynasybetli Türkmenistanyň sungat ussatlarynyň baýramçylyk konserti boldy.
“Türkmeniň ak öýünde” emele gelen ruhubelentlik we baýramçylyk ýagdaýy türkmenistanlylaryň günsaýyn rowaçlanýan Garaşsyz, baky Bitarap Watanyna hakyky buýsanjynyň aýdyň beýanyna öwrüldi.
Bu konsert žanrlaryň hem-de çykyşlaryň köpdürlüligi bilen tapawutlandy. Olarda ýurdumyzyň medeniýetiniň baý kuwwaty öz beýanyny tapdy. Çykyşlarda eziz Watanymyz hem-de Berkarar döwletimiziň bagtyýarlyk döwrüniň ägirt uly özgertmeleriniň başyny başlan milli Liderimiziň beýik işleri, mähriban topragymyzyň gözelligi, müdimi adamzat gymmatlyklary wasp edildi.
Konsert “Arkadagly ýurduň milli sungaty” atly edebi aýdym-sazly kompozisiýa bilen başlandy. Soňra meşhur we ýaş artistler, ýurdumyzyň döredijilik toparlary aýdymlary hem-de tanslary ýerine ýetirmekde, hor we folklor sungatynda öz ussatlyklaryny görkezdiler.
Türkmenistanyň Prezidentiniň Ahalteke atçylyk toplumynyň “Galkynyş” milli at üstündäki oýunlar toparynyň çykyşy hem tomaşaçylarda ýatdan çykmajak täsir galdyrdy.
Ýurdumyzda uly hormat-sarpa mynasyp bolan bu topar onuň çäginden daşarda-da giňden meşhurdyr. “Galkynyş” topary özüniň ajaýyp çykyşlary bilen dünýäde türkmen halkynyň täsin mirasyny giňden wagyz etmäge saldamly goşant goşýar. Ajaýyp ahalteke bedewleri bolsa halkymyzyň buýsanjydyr.
Geçen ýyllaryň dowamynda türkmen atçylarynyň topary abraýly halkara bäsleşikleriň birnäçesine gatnaşyp, köp sanly baýraklara mynasyp boldy. “Galkynyş” topary at çapmakda, dürli we täsin tilsimleri ýerine ýetirmekde ussatlyk görkezip, daşary ýurtlaryň tomaşaçylaryny haýran galdyrdy. Toparyň daşary ýurtlarda üstünlikli çykyş etmegi munuň aýdyň subutnamasydyr.
Biziň atçylarymyzyň gazanýan üstünlikleri, olaryň tomaşaçylary haýran galdyrýan ajaýyp çykyşlary milli Liderimiz Gurbanguly Berdimuhamedowyň ýurdumyzyň atçylyk sungatynyň gadymdan gelýän däplerini aýawly saklamaga we dowam etdirmäge, atly sporty ösdürmäge hem-de meşhur behişdi bedewleriň tutuş dünýädäki şan-şöhratyny artdyrmaga hemişe uly üns we goldaw berýändiginiň aýdyň netijesidir.
Konsert maksatnamasyna gadymy “küştdepdi” tansy hem girizildi. Bu tans täze taryhy eýýamyň döredijilik kuwwaty bilen baýlaşdyryldy. Ol döwürleriň hem-de nesilleriň aýrylmaz ruhy arabaglanyşygyny alamatlandyrdy.
Konsertiň ahyrynda oňa gatnaşanlaryň ählisiniň ýerine ýetirmeginde “Alkyş Size, Arkadag!” atly aýdym ýaňlandy. Bu aýdym türkmen halkynyň özüniň milli Lideri bilen bitewüdigini aýdyň görkezdi. Döwlet Baştutanymyzyň parasatly ýolbaşçylygynda Garaşsyz Watanymyz deňsiz-taýsyz üstünliklere we ösüşe eýe boldy.
Konsert tamamlanandan soň, hormatly Prezidentimiz Gurbanguly Berdimuhamedow Hormatly myhmanlaryň kitabynda ýadygärlik ýazgy galdyrdy.
Bu ýerde milli Liderimize “Türkmeniň ak öýi” binasynyň şekili sowgat berildi.
Şu günki waka mynasybetli hormatly Prezidentimiz Lebap welaýatynda gurlan “Türkmeniň ak öýüne” täze awtoulag serişdesini sowgat berdi.
Soňra döwlet Baştutanymyz baýramçylyk sadakasyna gatnaşdy.
Sadaka tamamlanandan soň, milli Liderimiz ýygnananlar bilen hoşlaşdy we bu ýerden ugrady.
Şol gün döwlet Baştutanymyz Aşgabada gaýdyp geldi.
Şeýlelikde, şu gün Lebap welaýatynda geçirilen dabaralar Garaşsyz, baky Bitarap Türkmenistanyň taryhy ýyl ýazgysyna täze ajaýyp wakalar bolup girdi. Ýurdumyzyň mukaddes Garaşsyzlygynyň 30 ýyllygynyň öňüsyrasynda nobatdaky möhüm desgalaryň açylmagy eziz Watanymyzyň seçip alan parahatçylyk, döredijilik we ösüş ýoly bilen öňe barýandygynyň aýdyň subutnamasyna öwrüldi. Hormatly Prezidentimiz Gurbanguly Berdimuhamedow halkymyzy şu ýol bilen ynamly öňe alyp barýar.
Türkmenistanyň Döwlet habarlar agentligi (TDH)


text:
71248
2020-03-11
Eýranyň döwlet baştutany Hasan Ruhani sişenbe gijesi eden çykyşynda Eýranyň lukmançylyk işgärleriniň gije-gündiz gaýdusyzlyk bilen edýän tagallalaryna gadyrdanlygyny bldirmek bilen lukmanlar we Şepagat uýalary Koronawirusya garşy söweşiň birinji hataryndadyrlar diýdi.
Turkmensnews- lukmanlar we Şepagat uýalary bar kuwwaty bilen koronawirusyna garşy söweş meýdanynda häzirdirler diýmek bilen Eýran milleti lukmanlaryň we şepaga uýalaryň bu gaýdusyzlyklaryny hiç haçan unutmazlar diiýp nygtap geçdi.
In Telegram
Join To Our Channel
In Instagram
Follow Our Page
Related posts
Commets
Last News
10 اکتبر 2021
08 اکتبر 2021
03 اکتبر 2021
02 اکتبر 2021
30 سپتامبر 2021


text:
Foto:kórneki sýret
Jambyl oblysynda órtten qaza tapqan balalardyń týystary halyqtan bolǵan oqıǵa jaıly sóz ete bermeýdi ótindi. Bul týraly KTK.KZ saıty habarlady.
Ábdimálikovter otbasynyń týystary oqıǵaǵa eshkimdi kinalamaıdy.
– Bolǵan jaǵdaı el turǵyndarynyń qabyrǵasyn qaıystyrǵany jasyryn emes. Úsh kúnnen beri qaıǵydan qan jutqan otbasyna jer-jerden kóńil aıtylyp jatyr. Biraq oqys oqıǵaǵa anasyn, qala berdi ákimdikti aıyptaýdan mezi boldyq, – dedi qaza tapqan balalardyń týystary.
Týystarynyń aıtýynsha, oqys oqıǵa bolǵan baspanada bes balasynan aırylǵan otbasy turmaıdy. Sol sebepti olar erli-zaıyptyny jańa úıge qonystandyrýdy uıǵarypty.
Qaraly otbasy moraldyq, psıhologııalyq kómek bolmasa, qarjylaı qoldaý qajet emesin aıtty. Alaıda jylý jınaýǵa nıet bildirgen kópshilikke alǵysyn bildirdi.
Ábdimálikovter otbasynyń týystary ózderiniń de erli-zaıyptyǵa baspana áperýge múmkindigi bar ekenin jetkizdi. Alaıda jas otbasyǵa demeýshiler páter áperetin boldy.
Qate tapsańyz, qajetti bólikti tańdap ctrl+enter basyńyz.
Pikir qaldyrý
pikir
Usynylǵandar


text:
Süleýmanyň Pähimleri
(2-nji Bap)
OGLUM, hikmete gulak asyp, ýüregiňi düşünjä tarap ýykgyn etdirer ýaly, Sözlerimi unap, tabşyryklarymy ýüregiňde ýygşyrsaň; hawa, paýhasy çagyrsaň, düşünje üçin gygyrsaň; ony kümüş kimin gözleseň, gizlin hazyna kimin agtarsaň; Rebden gorkmalydygyna şonda düşünersiň, Hudaýy tanarsyň.
Çünki Reb hikmet berýändir, Onuň agzyndan bilim we düşünje çykýandyr.
Ol gönüler üçin sagdyn maslahat saklaýandyr; Ol adalat ýollaryny goramak üçin, aýypsyz gezýänlere galkandyr, takwalarynyň ýollaryny goraýandyr. Sen dogrulyga, haka we adalata, hawa, her bir gowy ýola şonda düşünersiň. Ýüregiňe hikmet girende, bilim janyňa hoş ýakanda, ýaman ýoldan, egri sözli adamdan halas etmek üçin, paýhas seni saklar, düşünje saňa gözegçilik eder.
Bu adamlar garaňkylygyň ýollarynda gezmek üçin gönülik ýodalaryny taşlaýarlar. Ýamanlyk etmekden şatlanýarlar, ýaman adamyň egriliginden keýp alýarlar. Olaryň ýodalary öwrümlidir, ýollary egridir. Akyldarlyk seni ýaşlyk ýoldaşyny taşlan, Hudaýynyň ähtini unudan keseki aýaldan, sözi bilen ýaramsalyk edýän ýat aýaldan halas eder. Ol aýalyň öýi ölüme, ýollary ölülere getirýändir. Onuň ýanyna girýänleriň hiç biri ondan gaýtmaz, ýaşaýyş ýodalaryna ýetmez.
Şeýlelik bilen, sen ýagşylaryň ýolunda gezersiň, dogrularyň ýodasyndan aýrylmarsyň. Çünki ýurtda gönüler ýaşar, onda kämiller galar. Erbetler bolsa ýurtdan kesilip taşlanar, dönükler kökleri bilen ondan sogrular.


text:
TÜRKMENISTANDAA IX HALKARA GAZ KONGRESI ÖZ IŞINE BAŞLADY
2018-nji ýylyň 23-nji maýynda «Awaza» milli syýahatçylyk zolagynda Türkmenistanyň IX halkara Gaz kongresi öz işine başlady. Bu iri ýöriteleşdirilen forumy “Türkmengaz” Döwlet konserni bilen Gollandiýanyň “KHB Holland” kompaniýasy bilelikde gurady.
Foruma dünýäniň 30-dan gowrak ýurdundan 400-e golaý wekil gatnaşdy. Şeýle hem Ýewropa Bileleşiginiň ýurtlaryndan, ABŞ-dan, BAE-den, Ýaponiýadan, HHR-den, Koreýa Respublikasyndan, Türkiýeden, Hindistandan, Owganystandan, Pakistandan, GDA döwletlerinden wekilçilikli toparlar, türkmen tarapyndan bolsa bu çärä ýurdumyzyň Hökümetiniň agzalary we pudaklaýyn döwlet konsernleriniň, ylmy-barlag merkezleriniň we ýokary okuw mekdepleriniň ýolbaşçylary gatnaşdylar.
Dabara gatnaşyjylar Prezident Gurbanguly Berdimuhamedowyň iberen Gutlagyny uly ruhubelentlik bilen diňlediler. Wekilçilikli forumyň tejribe alyşmak we gaz pudagynda halkara hyzmatdaşlygy giňeltmek üçin oňyn çärä öwrüljekdigine ynam bildirip, döwlet Baştutanymyz foruma gatnaşyjylara üstünlik hem-de netijeli işler arzuw etdi.
Maslahatlaryň dowamynda düzümleýin bölümleriň hem-de ýurdumyzyň ýangyç-energetika toplumynyň edaralarynyň wekilleri çykyş edip, gaz çykarýan we gaýtadan işleýän senagatyň mümkinçilikleri bilen tanyşdyrdylar. Döwletimiziň ýangyç-energetika toplumynyň bar bolan ägirt uly kuwwatyny durmuşa geçirmek üçin döwlet Baştutanymyz Gurbanguly Berdimuhamedowyň tabşyrygy boýunça Türkmenistanyň gaz pudagyny ösdürmegiň meýilnamasy işlenip taýýarlanyldy. Ol geologiýa-gözleg, burawlamak, gazy çykarmak, daşamak, saklamak ýaly ugurlary, şeýle hem häzirki zaman önümçilik düzümleriniň döredilmegini öz içine alýar.
Çykyş edenler ýurtlary durnukly ösdürmek maksady bilen energiýa serişdelerini daşary ýurtlara ibermegi diwersifikasiýalaşdyrmak ulgamynda türkmen Lideriniň başlangyçlaryny ara alyp maslahatlaşyp, Türkmenistan - Owganystan - Pakistan - Hindistan gaz geçirijisiniň sebit üçin strategik ähmiýetine aýratyn üns berdiler.
Şeýle hem maslahatda ýurdumyzyň gazy gaýtadan işleýän senagatyny ösdürmek meseleleri ara alnyp maslahatlaşyldy. Çykyş edenleriň belleýişleri ýaly, nebiti we tebigy gazy gaýtadan işlemek, nebit we gazhimiýa boýunça içerki bazarda bolşy ýaly, daşarky bazarda dürli görnüşli önümleriň önümçiligi boýunça täze kuwwatlyklary döretmek ugrunda ägirt uly işler amala aşyrylýar.
Foruma gatnaşyjylar energiýa serişdeleriniň ählumumy bazarynyň ösüşiniň, energetika howpsuzlygynyň we Türkmenistanyň dünýä bazarlaryna gazy ugradýan möhüm ýurt hökmündäki ornunyň wajyp meselelerine garadylar. Gün tertibine girizilen meseleleriň hatarynda energiýa göterijileriň eksport ugurlary, halkara hyzmatdaşlyk, Türkmenistanyň gaz pudagyny ösdürmekde maýa goýum wezipeleriniň ileri tutulýan ugurlary, gazy ugradýan düzümiň milli we sebitleýin taýdan ösüşiniň meseleleri bar.


text:
26-njy fewralda Türkmenistanyň prezidenti Gurbanguly Berdimuhamedow Lebap welaýatynyň administratiw merkezi Türkmenabatda “Amul – Hazar 2018” halkara awtorallisine, şeýle-de welosiped we ylgaw ýaryşlaryna badalga bermek mynasybetli geçirilen çärelere gatnaşdy. Şol bir wagtyň özünde, türkmen prezidenti günüň ikinji ýarymynda Lebap welaýatynyň paýtagtynda gurlup ulanylmaga berilýän täze Halkara howa menziliniň açylyş dabarasyna gatnaşýar. Bu barada Türkmenistanyň döwlet mediasy habar berýär.
Eýýäm bir aý çemesi wagt bäri, prezidentiň Lebaba etmeli sapary we onuň çäginde görlen taýýarlyklaryň “hysyrdylary” barada Azatlyk Radiosy ýurduň içindäki öz çeşmelerine salgylanyp habar berip gelýär.
Mysal üçin, welaýatda prezidenti garşy aljak adamlara “artykmaç gürlemezlik” barada berlen tabşyryklar, hem-de prezidentiň welaýata edýän saparynyň dowamynda geçirilmeli çärelere gatnaşmaly edilen adamlaryň ak uniforma geýmelidigi hakyndaky görkezmeler dogrusynda habarlar berildi.
Çäreler
Şu gün welaýat merkezinde “Beýik Ýüpek ýoly” atlandyrylan köpçülikleýin sport çärelerine badalga beren prezident Berdimuhamedowyň hut özüniň çäräniň geçirilýän ýerinde, ýene-de “ulag sürmek” ýaly ukyplaryny görkezendigini türkmen media serişdeleri habar berýär.
Resmi metbugat “Amul – Hazar 2018” halkara awtorallisiniň, welosiped we ylgaw ýaryşlarynyň “ýurduň arheologik hem-de medeni-taryhy ýadygärliklerini ..., şeýle-de sporty we bedenterbiýäni wagyz etmek maksady bilen” geçirilýändigini habar berýär. Hatda, bu çäräniň welaýatlaryň çäginden geçýän böleklerinde ylgaw ýaryşlaryny geçirmeklik hem göz öňünde tutulypdy.
Ozalam şuňa meňzeş wagyz ediş çäreleriniň birinde, has takygy Ýapyk binalarda we söweş sungaty boýunça V Aziýa oýunlarynyň geçirilmeginiň öňüsyrasynda 500 günläp atly ýöriş geçirilip, onuň her welaýatdan geçýän böleklerinde gurnalan çärelerde adam pidalarynyňam bolandygy habar berlipdi.
Türkmenistanda resmileriň “jemgyýetçilik aňyny kemala getirmekde möhüm rol oýnaýar” diýip düşündirýän şeýle “medeni” çäreleriň geçirilmegine aýratyn ähmiýet berilýäne çalym edýär.
Halkara howa menzili
Günüň ikinji ýarymynda prezident Berdimuhamedow Türkmenabadyň täze Halkara howa menziliniň açylyş dabarasyna gatnaşýandygyny, TDH habar berýär.
Agzalýan aeroportuň gurluşygynyň dürli döwürlerde sägindirilmegi we onuň mümkin bolan sebäpleri barada mundan ozal käbir maglumatlar peýda bolupdy.
Türk dilinde habarlar çap edýan bir neşiriň maglumatlarynda, şol sanda iri halkara gurluşyk taslamalary barada maglumatlary toplaýan “Construction Intelligence Center” merkeziniň maglumatlarynda Türkmenabadyň Halkara howa menziliniň gurluşygynyň ilkibaşda Ukrainanyň “Altkom” kompaniýasyna berlendigi aýdylýar.
Gürrüňi gidýän maglumat serişdelerinde, bu firma 2013-nji ýylyň fewral aýynda aeroportuň gurluşygyna başlap, 2015-nji ýylyň awgust aýynda taslamanyň maliýeleşdirilmeginde dörän kynçylyklar sebäpli taslamany ýarym taşlaýar.
Türkmenistanyň döwlet eýeçiligindäki media serişdelerinde Türkmenabatda ulanylmaga berilýän täze Halkara howa menziliniň ulag gatnawlaryny görnetin giňeltmäge, şeýle-de ýurduň Gündogar sebitiniň senagat taýdan ösüşine goşant goşjakdygy aýdylýar.
Täze halkara howa menzilinde sagatda 500 ýolagça hyzmat etmäge ukyply ýolagçy we beýleki degişli terminallaryň bina edilendigini resmi metbugat habar berýär. Ýöne, Türkmenabadyň halkara aeroportundan haýsy halkara reýsleriň amala aşyrylýandygy barada giňişleýin maglumat elýeterli däl.
Mundan ozal, türkmen hökümeti ýurduň paýtagtynda 1 ýylda 17 milliondan gowrak ýolagça hyzmat etmäge niýetlenilen 2.3 milliardlyk Aşgabat Halkara howa menzilini gurdurdy.
Döwlet mediasy gurulýan howa menzillerini, demirýollaryny, deňiz portlaryny we beýleki wajyp transport ulgamlaryny Türkmenistanyň Ýewraziýa giňişligindäki geoykdysady “möhüm” roly diýip düşündirmäge çemeleşýär.
Ýöne, Türkmenistany ýakyndan yzarlaýan synçylar ýurduň halkara transport ulgamlarynyň öz raýatlaryna sözüň doly manysynda elýeterliligine şübheli garaýarlar. Mysal üçin, paýtagtyň halkara howa menzilinden daşary ýurda sapar etmäge synanyşan raýatlaryň kähalatlarda ýurtdan goýberilmeýändigi barada maglumatlar wagtal-wagtal peýda bolup durýar.
Sözümiň başyndaky “Amul – Hazar 2018” awtorallisi baradaky gürrüňe dolanyp gelsek, Türkmenistanyň prezidenti geçen ýylyň aýagynda “Amuldan Hazara çenli” awtomobil ýaryşynyň guramaçylygyny Içeri işler ministrligine tabşyrypdy.
Şeýle çärelere ýurtda 2018-nji ýylyň “Türkmenistan – Beýik Ýüpek ýolunyň ýüregi” diýlip yglan edilmeginiň çäginde seredilýär.
ÝUNESKO-nyň maglumatlarynda taryhda Merkezi Amyderýa regionynyň paýtagty bolan we häzirki Türkmenabat şäheriniň eteginde ýerleşendigine ynanylýan Amul şäheriniň Gadymy Ýüpek ýolunyň ugrunda aýratyn ähmiýetli söwda nokady bolandygy aýratyn bellenýär.
Prezidentiň açylyşlara gatnaşmak üçin 26-njy fewralda Lebaba sapar edýän wagty Azatlyk Radiosynyň welaýatdaky habarçylarynyň aýtmagyna görä, Türkmenabadyň merkezi köçeleriniň ugrunda ýaşaýan ilatyň öýlerinden çykmagyna rugsat berilmeýär.


text:
Pakistanyň prezidenti Mamnun Hüseýin (Mamnoon Hussain) özüniň hytaý kärdeşi Sin Jinping (Xi Jinping) bilen geçiren duşuşygynyň dowamynda Pakistany we Hytaýy “demir doganlar” diýip häsiýetlendirdi.
2-nji sentýabrda Pekinde geçirilen gepleşikleriň çäginde çykyş eden Hüseýn “Zarb-e-Azb” diýlip atlandyrylýan terrorçylyga garşy operasiýalar “biziň ýurdumyzdan terrorizmi kökünden ýok etmekde örän üstünlikli boldy” diýdi.
Hüseýiniň pikirine görä, “Gündogar Türküstan Yslam hereketiniň” (GTYH) tas ähli agzasy Pakistandan çykarylypdyr. “Eger-de olaryň käbirleri bar bolsa-da, onda olaryň sany gaty azdyr” diýip, Hüseýin belledi.
“Gündogar Türküstan Yslam hereketi” Pekiniň ýurduň Sinjiang regionyndaky kontrollygyna garşy çykyş edýär. Bu regionda türk musulman uýgurlarynyň azlygy ýaşaýar.


text:
Ysraýylyň premýer-ministri Benjamin Netanýahu Moskwada Orsýetiň prezidenti Wladimir Putin bilen duşuşyp, Kremliň Siriýada harby taýdan ornaşmagynyň möçberini ýaýbaňlandyrmak meselesini maslahat eder.
21-nji sentýabrda boljak gepleşiklerde Netanýahunyň Siriýada öz harby-deňiz bazasyna golaý ýerleşýän harby bazada Orsýetiň öz harbylarynyň sanyny artdyrmagyna Ysraýylyň aladalanmasyny mälim etjegine garaşylýar.
“The Jerusalem Post” neşri Ysraýylyň goşun ýolbaşçysy Gadi Eisenkotyň we aňtaw gullugynyň ýolbaşçysy Herzl Halewiniň Netanýahu bilen bilelikde Moskwa barjakdygyny habar berdi. Neşir harby ýolbaşçylaryň Netanýahu bilen bilelikde syýahat etmeginiň seýrek wakadygyny belledi.


text:
Päk zähmete sarpanyň belent dabarasy
26-njy sentýabrda mukaddes Garaşsyzlygymyzyň 29 ýyllygy mynasybetli Magtymguly adyndaky Milli sazly drama teatrynda ýurdumyzyň medeniýet ulgamynda uzak ýyllaryň dowamynda çeken döredijilikli zähmeti bilen tapawutlanan medeniýet, sungat we döredijilik işgärlerine ýokary döwlet sylaglaryny gowşurmak hem-de hormatly atlary dakmak dabarasy boldy.
Döwlet Baştutanymyzyň tabşyrygyna laýyklykda, agzybirlik we ýokary ruhubelentlik ýagdaýynda geçen dabara Türkmenistanyň Ministrler Kabinetiniň Başlygynyň Orunbasary M.M. Mämmedowa, Türkmenistanyň Medeniýet ministri A.A.Şamyradow gatnaşdy. Olar ýurdumyzyň döredijilik wekillerini beýik Garaşsyzlygymyzyň 29 ýyllyk baýramçylygy bilen gutlap, medeniýet, sungat we döredijilik işgärlerine jan saglygyny, bagtyýarlyk we maşgala abadanlygyny, mähriban Watanymyzyň mundan beýläk-de gülläp ösmeginiň hatyrasyna alyp barýan işlerinde täze zähmet sepgitlerine ýetmegini, döredijilik üstünliklerini arzuw etdiler.
Hormatly Prezidentimiziň taýsyz tagallalary netijesinde Berkarar döwletimiziň bagtyýarlyk döwründe medeniýet we sungat işgärleriniň döredijilikli işlemegi, kämil eserleri döretmekleri üçin ähli şertler döredilýär.
«Türkmenistan – Bitaraplygyň mekany» ýylymyzda medeniýet edaralarynyň işgärleriniň gatnaşmagynda ýurdumyzda milli toý-baýramçylyklarymyz, täze gurlup ulanylmaga berilýän medeni-durmuş maksatly binalaryň açylyş dabaralary mynasybetli, aýdym-sazly, medeni-köpçülikleýin çykyşlaryň ençemesi guraldy. Şeýle-de halkara medeni çäreleri giňden ýaýbaňlandyryldy.
Döwlet Baştutanymyzyň ýolbaşçylygynda medeni-durmuş maksatnamalaryň amala aşyrylmagyna, medeniýet ulgamynyň işini barha kämilleşdirilmegine gönükdirilen ägirt uly maýa serişdeleri gönükdirilýär. Welaýatlaryň has çetki künjeklerinde ýerleşýän ilatly ýerleriň medeni-durmuş derejesi özgerdilip, şäherlerde we obalarda halkara ölçeglerine laýyk gelýän medeniýet ojaklary gurlup ulanylmaga berilýär.
Medeniýet ulgamynyň agzybir işgärleri Gahryman we Mähriban Arkadagymyzyň ýurdumyzda eziz Watanymyzyň parahatlygy, rowaçlygy, halkymyzyň bagtyýarlygy ugrunda alyp barýan adyl syýasatyny, pederlerimiziň baky şöhratyny, synmaz mertebesini, milletimiziň mizemez agzybirligini wasp etmek hem-de dünýä ýaýmak ugrunda tutumly we yzygiderli işleri amala aşyrýarlar. Munuň özi, ýurdumyzda milli Liderimiziň «Döwlet adam üçindir!» diýen taglymaty esasynda, ýaş nesillerimizi ata-baba ýörelgelerine ygrarly, halk bilen bir jan, bir ten, Watana wepaly ogul-gyzlar edip ýetişdirmekde asyrlara ýaň saljak işleriň giňden dabaralanýandygynyň aýdyň subutnamasydyr.
Gahryman Arkadagymyzyň Garaşsyzlyk toýunyň öňüsyrasynda halkymyza peşgeş beren «Türkmeniň döwletlilik ýörelgesi» we beýleki atalyk kitaplarynyň pähim-parasatly taglymatlaryna eýerip, halkymyzyň müňýyllyklaryň jümmüşinden gözbaş alyp gaýdýan baý we gadymy mirasymyzy, taryhy-medeni ýadygärliklerimizi öwrenmekde hem ähmiýetli işler durmuşa geçirilýär. Milli mirasymyzy öwrenmek we gorap saklamak bilen bagly şeýle giň gerimli işler, döwrebap öwüşginli täze eserleriň döremeginiň hamyrmaýasyna öwrülýär.
Medeniýet ulgamy boýunça ýokary döwlet sylaglarynyň gowşurylyş dabarasynda çykyş edenler Halk Maslahatynyň Aşgabatda geçirilen mejlisinde kabul edilen täze wajyp çözgütleriniň döwletimiziň okgunly ösüşine, şol sanda milli medeniýetimiziň barha kämilleşmegine kuwwatly itergi berjekdigi hem-de agzybir halkymyzyň bagtyýar ýaşaýyş derejesiniň mundan hem ýokarlanmagyna hyzmat etjekdigini buýsanç bilen bellediler.
Dabara gatnaşyjylar Hormatly Prezidentimize iň gowy arzuwlary edip, milli Liderimize ata Watanymyzyň gülläp ösmegine, milletimiziň agzybirliginiň, bitewiliginiň has-da berkemegine, milli medeniýetimiziň we sungatymyzyň pajarlap ösmegine gönükdirilen giň gerimli işleriň durmuşa geçirilmegi ugrunda güýç-gaýratlaryny, zehin-başarnyklaryny gaýgyrmajakdyklaryna ynandyrdylar.
Ýurdumyzyň medeniýet ulgamyny ösdürmek ugrundaky belent maksatlary üçin, Hormatly Prezidentimize çäksiz alkyşlar aýtdylar.
Agamyrat BALTAÝEW


text:
Kokteýl Bar “Gamsei” 2013-nji ýylda açylanda, giper-lokalizm şol wagta çenli esasan azyk meýdançasy bilen çäklenýän tejribe ugry bilen tanyşdyryldy. Gamseýde kokteýller üçin ingredientler ýabany ot-iým ýa-da ýerli artezian daýhanlary tarapyndan ösdürilip ýetişdirilýär. Içki çyzgy, bu pelsepäniň aýdyň dowamydyr. Kokteýller ýaly, Buero Wagner hem ähli materiallary ýerli satyn aldy we ýerli çözgütler öndürmek üçin ýerli öndürijiler bilen ýakyn hyzmatdaşlykda işledi. “Gamsei”, kokteýl içmek hadysasyny täze bir tejribä öwürýän doly birleşdirilen düşünje.
Taslamanyň ady : Gamsei, Dizaýnerleriň ady : BUERO WAGNER, Müşderiniň ady : Trink Tank.
Bu ajaýyp dizaýn, oýunjak, oýunlar we güýmenje önümleri dizaýn bäsleşiginde platina dizaýn baýragynyň ýeňijisi. Köp sanly täze, innowasiýa, özboluşly we döredijilik oýunjaklaryny, oýunlary we güýmenje önümleriniň dizaýn eserlerini açmak üçin platina baýrakly dizaýnerleriň dizaýn portfelini hökman görmeli.


text:
Organizme ýetmezçilik edýän ýod bilen baýlaşdyrylan gül kelemli saladyň taýynlanyşyny siziň bilen paýlaşýaryn. Gäl kelemi her gezek satyn alan wagtym "Bu näme?", "Näme nahar bişirip bolýar?" diýip soralýany üçin bu işsäaçaryň reseptini ýazmagy makul bildim. Göwnüňize görä başga salatlaryň içine hem goşsa bolýar. Gülli kelem bilen edilen başga reseptleri hem tagamlar saýtyndan gözläp bilersiňiz.
Içindäkiler — Gül kelemli salat taýynlamak üçin gerekli azyk harytlary
- 1 sany gül kelem
- 2 diş sarymsak
- Şawel, narpyz (ukrop, petruşka hem goşup bilersiňiz) islege görä
- Limon suwy ýa bir çümmük duz
- 1-2 nahar çemçesi soýa sousy
- 2-3 çemçe gaýmak
Taýynlanyşy / bişirilişi
- Gül kelemi gyzgyn suw bilen ýuwuň, çalaja ýumşamagy gerek.
- Soňra düýbüni, ýapraklaryny kesip aýyryň. We güljagaşlary bütew galar ýaly dograň, eliňiz bilen döwüp hem bilersiňiz.
- Gaba salyp üstüne limon suwuny guýmaly .
- Otlarymyzy garyp gaýmak goşmaly.
- Saçaga bermezden öň soýa sousyny goşuň. Işdäňiz açyk bolsun!
Suratlary
-
Bu resepti etdiňizmi? Suradyny iberiň.


text:
Iphone ýada Ipad enjamlara programma ýüklemek android enjamlara garanyňda çylşyrymly görünýän bolsada, aslynda android enjamlara programma ýükläniň ýaly gaty çylşyrymly däldir.
Eger Iphone ulanyp, içine hiç hili programma ýükläp bilmän öwrenmek isleýän bolsaň üns berip okamagyňy maslahat berýän.
Iphone-a programma ýüklemek üçin gerekli bolan zatlar:
- Wifi ýada Mb köp bolan internet paket.
- App Store
Iphone-a programma ýüklemek üçin telefonyňyzdan App Store hyzmatyny ulanyň. App store giriň we almak isleýän programmaňyzy tapyp ýüklemek düwmesine basyň.
Ýükle basnyňyzdan soňra size aşakdaky ýaly bildiriş geler. Siz “Sozdat Apple Id” basyň.
Soňra sizden email poçtaňyzy ýazmagyňyzy sorar. Öz adyňyza bolan email poçtaňyzy ýazyň we aşagyndan täze 8 harpdan bolan parol ýazyň we iň aşdakdan 3 sany sorag saýlap dogry jogaby ýazyp dowam ediň.
Soňraky sahypa dowam etmek üçin siziň ýokardaky ýazan email salgyňyza tassyklamak üçin Url salgy iberiljekdir. Bu sahypadan çykman poçtaňyza giriň we email poçtaňyzy tassyklaň soňra NEXT düwmä basyň.
Soňraky sahypada sizden töleg üçin we özüňize degişli maglumatlary sorajakdyr. Ilki Oplaty bölümünde NET diýiň. Ondan aşakdaky boş ýerlere soraýan zatlaryny ýazyň (adyňyz salgyňyz we şm)
Iphone üçin programmalary App store üsti bilen ýükläp bilersiňiz. App store-ny ulanmak üçin siziň Apple ID-iňiz bolmalydyr. Ýokarda siz Apple Idini nähili almalydygyny öwrendiňiz. Apple Id alanyňyzdan soňra siz islän wagtyňyz internede girip App Storeden gerekli programmaňyzy ýükläp bilersiňiz
Eger düşünmedik ýeriňiz bolsa täze açylan şu saýtymyza registrasoýa bolup ýazyp bilersiňiz https://owrenmeli.com
Jemi 15,201 gezek okaldy, Şu gün 4 gezek okaldy


text:
Türkmenistanda 2017-nji ýylyň başynda, ýyllyk sosial-ykdysady we medeni görkezijileri esasynda, ýurduň etrap-şäherleriniň arasynda bäsleşik yglan edildi. Bäsleşikde Mary welaýatynyň Wekilbazar etraby ýeňiji boldy. Gurbanguly Berdimuhamedow Mary welaýatynyň Wekilbazar etrabyny 1 million ABŞ dollary möçberindäki pul baýragy bilen sylaglamak hakyndaky...
Awtor:
nazaroff
(Talyp)
|
Kategoriýa: Habarlar |
27.01.2018 18:49
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#118)


text:
Almatyda qoǵamdyq kólikterdiń ekologııalyq talapqa saı bolýy tekserilýde
ALMATY. QazAqparat - Qala turǵyndary qoǵamdyq kólikten shyqqan zııandy gaz shyǵaryndylaryna baılanysty áleýmettik jelide shaǵymdandy, dep habarlaıdy QazAqparat tilshisi.
Almaty polıtsııa departamenti bastyǵynyń orynbasary Rýstam Abdrahmanov Instagram paraqshasynda atalǵan máseleniń rastalǵanyn aıtyp, avtobýs shyǵaryndylaryndaǵy lastaýshy zattardyń shamadan asyp ketkenin málimdedi.
«Tekseris nátıjesinde 1983 jyly týǵan azamat anyqtaldy. Ol QR Ákimshilik quqyq buzýshylyq týraly kodeksiniń 334-baby boıynsha (Shyǵaryndylarda lastaýshy zattardyń bolý normatıvterinen (tehnıkalyq normatıvterden) asyra otyryp, avtomotokólik quraldary men basqa da jyljymaly quraldardy paıdalaný) ákimshilik jaýapkershilikke tartyldy»,- dep jazdy áleýmettik jelide R.Abdrahmanov.
Sondaı-aq, Rýstam Abdrahmanov avtoparktyń basqa da jaýapty tulǵalaryna tekserister júrgizilip jatqanyn atap ótti.


text:
Synpyň gapysy çalaja kakyldy. Işikde Keremiň ejesi peýda boldy:
— Bagyşlañ mugallym, Keremi getiripdim, gijirägem galdyk.
Mugallymyň “Zyýany ýok, geliň” diýerine mähetdel, Kerem yzda duran geýim asgyja tarap dogumly ädimler bilen ýöredi. Onuň töwerek daşyna buýsançly garanjaklaýan göreçlerindäki şatlygy mugallymam, beýleki çagalaram duýdy.
Ejesi görgüli bolsa, entegem günäsini ýuwmaga çalyşýan ýaly aldygyna birzatlar düşündirmäge çalyşýardy:
— Şu paltomy geýjek diýip, aýak diräp duransoň, nädeýin, guraýança garaşmaly boldum…
Sapagyň dowamynda, Kerem öwran-öwran yzyna gaňrylyp, assyrynlyk bilen paltosyny synlady. Bir ýeňiniň agyzjygy ýyrtylyp, täzeden mata örtülen diýäýmeseň, gül ýalyjak, ýyljajyk palto. Ol tä mekdebe gelýänçä-de, onuň ýakalygyndaky ýumşajyk tüýlerini sypap, çekgesini oýkap hezil edipdi. Arakesmelerde-de ony garawullama kemini goýmady. Bezzat çagalaryň süýkenip ýere gaçyraýmagy ahmal ahyry. Arasynda “çaňyny” kakyşdyryp, jübülerini “barlaşdyran” boldy.
Ahyry “arzyly pursat” geldi. Öýüne gyssanýan okuwçylar biri-birinden galyşman, kimsi mekdebiň howlusynda garaşyp duran hossaryna, kimsi maşynlara tarap at saldy.
Keremem paltojygyny gujaklap, synpyň boşalaryna garaşdy. Ilki topbusyny kellesine gaýym basdyrdy, soňam paltosuny emaý bilen geýip, okuw torbasyny arkasyna aldy.
Mekdebiň agzynda güler ýüz bilen özüne garaşyp duran ejesini görüb-ä hasam monça boldy.
Ine, birdenkä kakasy bilen barýan çagalaryň biri, Keremiň ýanynda sakga durdy-da kakasynyň synyndan çekdi:
— Kaka, dur, bu meň paltom ahyry…
Keremem, ejesem aňkaryldy. Uzyn boýly, agajet adam: “Ýok oglum, seňkä meňzeşdir, seret, honha-da biri geýipdir” diýip, gidiberjek boldy. Ýöne oguljygy goýmady:
— Ýok, kaka, seret ýeňinde ejemiň tiken ýamasam dur-a. Ýadyňdamy, piknikde ot degipdi — diýip, öňe omzady.
Keremiň ejesi dalda gözleýän dek töweregine garanjaklady. Sowuga titräp duran elleri bilen ýaglygyny elleşdirip, gyzaran ýüzüni görkezmezlige çalyşdy. Diýjek sözi bokurdagynda galdy. Kerem bolsa, paltosy alynar öýdüp, ejesine hasam gysmyljyrady.
Bar zada düşünen adam näme diýjegini bilmedi:
— Wiýý oglum, ýadyňdamy seňkini öňňün oba iberipdig-ä, o ýerdäki jigileň geýmäge. Onsoňam bu bezzatjygam sen ýaly garagollyk edip paltosyny deşen bolmaly, seret oňam ejesi, ýamap beripdir, şeýle dälmi gelneje?
Näderini bilmän duran horja gelin zordan:
— Hawa… — diýdi-de, aşak bakdy.
— Aýyplaşmaň, ýene bir gezek bagyşlaň gelneje. Entek çaga-da, bular — diýip, geýnüwli adam öňe ýöränini kem görmän, oglunyň elinden tutup ulagyna tarap ugrady.
Ertesi Kerem bilen ejesini mekdebiň agzyna ýetmänkä, düýnki daýy bilen oguljygy garşylady. Ýüzleri begençden ýylgyrýardy.
Olaryň elinde täp-täzeje palto bardy. Özem, şeýle owadandy.
— Salam gelneje, bagyşlaň! — diýip, hälki adam söze başlady:
— Düýn oglumam, menem ogluňyzy birahat edenimiz üçin ötünç soraýarys. Tüweleme, bu akyllyja, bäşlikçi okuwça meňzeýä.
Onsoň bazara bardyk-da, oňa-da edil Mergeniňki ýalyjak täzeje palto aldyk, şeýle dälmi, oglum — diýip, oňa guwançly seretdi.
— Seň, adyň näme? — diýip, Mergen Kereme ýüzlendi. Keremiň sortdurup duran ýüzi birneme açyldy:
— Kerem.
— Meň adym Mergen. Kerem, senem bu köne paltoňy, obadaky jigiňe ibergin, bolýamy… — diýip, ol Kereme “maslahat berdi”. Olar özara gürleşdiler, dostlaşdylar. Täzeje paltolaryny sypaşdyrdylar. Soňam ikisi el tutuşyp, mekdebiň gapysyna tarap ylgap gitdiler..
Gözlerine ýaş inen bagtyýar ene bilen hälki gülerýüzli adam daşyndan ekizleri ýadyňa salýan, meňzeş paltoly çagalaryň yzyndan guwançly garap galdylar…
Säher Wepalyýewa


text:
Bir adam: “Şu gije hökman bir sadaka berjek!” diýip, sadakasyny alyp daş çykýar. Ýöne gijäň içinde bilmezlikden ony bir ogryň eline gysdyrýar. Daň atanda hemmeler:
– Bu gije bir ogra sadaka berlipdir! – diýip, gybat edýärler. Ol adam: “Ýa Rab! Bir ogra sadaka berenim üçin Saňa şükür edýärin!” diýýär we ýene dowam edýär:
– Ýöne men hökman ýene bir sadaka berjek!
Ýene sadakasyny alyp daş çykýar. Bu saparam puluny garaňkyda bir zynakär (tenini satyp gün görýän) aýalyň eline gysdyrýar. Daň atanda hemmeler:
– Bu gije bir zynakär aýala sadaka berlipdir! – diýip, gybat kakýarlar. Ol adam bolsa: “Eý, Allahym! Bir ogra hem bir zynakär aýala sadaka berenim üçin Saňa şükür edýärin! Ýöne men ýene bir sadaka berjek” diýýär.
Sadakasy bilen ýola çykýar. Garaňkyda bu gezegem bir baýyň eline gysdyrýar. Daň bilen hemmeler:
– Bu gije bir baýa sadaka berlipdir! – diýip, gürrüň edýärler. Ol adamam: “Eý Allahym! Bir ogra, bir zynakäre, bir baýa sadaka berenim üçin saňa şükür edýärin!” diýýär.
Soňra ol adama düýşünde şeýle diýilýär: “Seniň beren sadakalaryň kabul edildi. Ýagny, diňe Ýaradanyň ryzasyny gazanmak maksady bilen bereniň üçin ogrynyň ol pişesini taşlap, halal zähmet çekmegi, zynakär aýalyň zynadan ýüz öwürmegi, baý adamyň ybrat alyp, Allanyň özüne beren zatlaryndan ýene Onuň ýolunda sarp etmegi gaty ahmal”.
(Buhary, “Zekat”14;…)


text:
“Yslam döwleti” atly toparyň söweşijileri Siriýada Birleşen Ştatlaryň liderligindäki koalisiýa degişli diýlip ynanylýan uruş uçaryny urup aşak gaçyrdy. Bu barada synçy topar habar berýär.
Düýbi Britaniýada ýerleşýän Siriýanyň adam hukuklary boýunça synçy toparyň berýän maglumatyna görä, uçar 24-nji dekabrda Rakka şäheriniň golaýynda urlup aşak gaçyrylypdyr. Rakka şäheri “Yslam döwleti” atly toparyň Siriýanyň demirgazyk-gündogarynda öz-özüni ykrar eden paýtagtydyr.
Synçy toparyň maglumatynda urlup aşak gaçyrylan uruş uçarynyň Birleşen Ştatlaryň liderligindäki koalisiýa degişlidigi aýdylýar. Şeýle-de, maglumatda uçardaky arap pilotyň ele salnandygy bellenilýär.
“Rakka Media merkezi” atly beýleki bir synçy toparyň maglumatynda pilotyň iordaniýalydygy öňe sürülýär.
Sentýabr aýynda Birleşen Ştatlar we onuň arap ýaranlary “Yslam döwleti” atly toparyň söweşijilerine garşy howa zarbalaryny başladypdy.


text:
Kiýewde gomoseksuallaryň geçiren ýörişine Ukrainanyň “Çepçi sektor” ekstremistik toparynyň agzalary hüjüm etdi. Ýüze çykan çaknyşykda polisiýanyň bäş ofiseri ýaralandy. Içeri işler ministrligi ýaralananlarynyň biriniň agyr ýagdaýdadygyny habar berýär.
Polisiýa waka bilen ilteşikli bäş adamyň tussag edilendigini aýdýar. LGBT, ýagny lezbian, geý, biseksual we transgender jemgyýetiniň wekilleriniň “Deňlik ýörişini” 2 müňe golaý polisiýa ofiseri gorady.
Gomoseksuallaryň geçirýän ýyllyk ýörişlerine köp halatlarda ekstremistik we aşa-milletçi toparlar hüjüm edýärlerler.


text:
Türkmenistanyň prezidenti Gurbanguly Berdimuhamedow 27-nji aprelde Bedew baýramynyň adyny “Türkmen bedewiniň milli baýramy” diýen at bilen çalşyrmak hakyndaky karara gol çekdi.
TDH-nyň maglumatyna görä, bu karar “Türkmen bedewleriniň dünýädäki şan-şöhratyny has-da artdyrmak, atçylygy mundan beýläk-de ösdürmek maksady bilen” bilen kabul edildi.
Türkmenistanyň Bedew baýramy her ýylyň aprel aýynyň soňky ýekşenbesinde bellenilýär we ahal-teke atlary hakyndaky ylmy maslahatlar, sergiler, gözellik bäsleşikleri we at çapyşyklary bilen utgaşdyrylýar.


text:
Türkmenistanyň Döwlet haryt-çig mal biržasynda (TDHÇMB) Türkmenbaşydaky nebiti gaýtadan işleýän zawodlar toplumynda (TNGIZT) öndürilen polipropileniň eksport bahasy rekord derejä ýetip, bir günüň dowamynda 1 müň 500 tonnasy satyldy. Bu barada “ICIS-MRC Price report” hasabatyna salgylanyp, ICIS himiýa önümlerini seljerýän halkara analitiki kompaniýasy geçen penşenbe güni habar berdi.
ICIS-iň bäsleşikli söwdalara gatnaşyjylara salgylanyp habar bermegine görä, 10-njy martda TNGIZT-de öndürilen polipropileniň raffia görnüşiniň 1,500 tonnasy eksporta ugradylmak üçin TDHÇMB-da ýerleşdirildi.
Polipropileniň bir tonnasynyň FCA/FOB başlangyç bahasy 1 müň 515 ABŞ dollaryna barabardy. Bäsleşikli söwdalaryň dowamynda polipropileniň FCA/FOB bahasy rekord derejä galyp, 1 müň 775 ABŞ dollaryna deň boldy. Bir günüň dowamynda bäsleşikli söwdada ýerleşdirilen polipropileniň ählisi satyldy. Geleşikler önümi alty aýyň dowamynda ugratmak şerti bilen baglaşyldy.
Mundan öň TNGIZT-de öndürilen polipropileniň söwdalary 2021-nji ýylyň fewral aýynyň 20-sine geçirildi. Şol döwürde polipropileniň raffia görnüşiniň FCA/FOB bahasy 1 müň 515 ABŞ dollaryna barabar bolup, onuň 1 müň tonnasy ýerlenildi.
2020-nji ýylyň mart aýynda Türkmenistanyň eksport söwdalarynda polipropileniň bir tonnasynyň FCA/FOB bahalary 750 ABŞ dollaryna barabardy.
Polipropileniň önümçiligi üçin esasy çig mal bolan nebitiň bahasy dünýäde ýokarlandy. Duşenbe güni “ICE Futures Exchange” biržasynda “Brent” nebitiniň bir barreliniň bahasy 70 ABŞ dollaryndan gowrak boldy. Häzirki wagtda “Brent” nebitiniň maý aýy üçin şertnamalarynyň bahasy 68,48 ABŞ dollaryna barabar bolup, 2020-nji ýylyň 16-njy martynda onuň bir barreliniň bahasy 40,15 ABŞ dollaryna deňdi.


text:
Geçen aý Sibirde içerki uçar gatnawynda keselländen soň, Berline äkidilen Kreml tankytçysy Alekseý Nawalny bejergi alan german keselhanasyndan goýberildi.
German häkimiýetleri Fransiýada, Şwesiýada we Germaniýada geçirilen saglyk barlaglarynyň Nawalnynyň “Nowiçok” nerw agenti bilen zäherlenendigini anyklandygyny aýtdy. Günbatar Russiýadan düşündiriş sorady, ýöne Moskwa şu wagta çenli heniz jenaýat subutnamalaryny görmändigini aýdyp, derňew işini açmakdan ýüz öwürdi.
“Näsagyň ýagdaýy ony keselhanadan goýbermek üçin ýeterlik derejede gowulaşdy” diýip, Çarite hassahanasy 23-nji sentýabrda beren beýanatynda aýtdy.
“Näsagyň häzirki ýagdaýyna we ösüşine esaslanyp, ony bejerýän lukmanlar doly gowulaşmanyň mümkindigine ynanýar” diýip, beýanat aýdýar.
“Ýöne, zäherlenmäniň uzak möhletli täsirini kesgitlemek üçin entek ir” diýip, beýanat duýdurdy. Nawalny Berlin keselhanasynda 32 gün boldy, onuň 24 gününi hassahananyň agyr bejergi bölüminde geçirdi.


text:
Täze derňewlere görä, öňki sowet we Gündogar Ýewropa ýurtlarynyň adamlary üçin “durmuşdan kanagatlanmak derejesi” 15-24 ýaş aralygynda iň ýokary derejesine çykýar we şondan soň ol dessine pese gaçýar.
“The Lancet” atly medisina žurnalynda çap bolan täze derňewler “durmuşdan kanagatlanmak derejesiniň” ýokary girdejili iňlis dilli ýurtlarda ýokarydygyny görkezýär. Şeýle ýurtlardaky adamlaryň 15-24 ýaş aralygyndaky “durmuşdan kanagatlanmak derejesine” 10 ballyk dereje boýunça 7,5 bal berildi. Maglumata görä, olaryň bagtlylyk derejesi 45-54 ýaş aralygynda pese gaçyp başlaýar.
Ýöne gürrüňi edilýän žurnalda çap bolan derňewleriň netijelerinde öňki sowet we Gündogar Ýewropa ýurtlaryndaky adamlaryň 15-24 ýaş aralygyndaky bagtlylyk derejesine 10 ballyk dereje boýunça 6,0 bal berlip, bu derejäniň şondan soň dessine pese gaçýandygy bellenilýär.


text:
Ispaniýada on müňlerçe adam Madridde, çepçi Podemos partiýasynyň guramagynda, tygşytlylyk çärelerine garşy proteste çykdy.
Protestçiler grek baýdaklaryny galgatdylar we «hawa, biz başarýas», «tik-tok, tik-tok» diýip, häzirki merkez sagçy hökümetiniň wagtynyň gutarýandygyna yşarat edip gygyryşdylar.
Ispan hökümeti döwlet býujetini gysyp, sosial programmalary azaldypdy. Podemos, ýagny Biz başarýas partiýasy bir ýyl ozal döredildi, emma maý aýyndaky saýlawlarda Ýewropa parlamentinden bäş orun gazanmagy başardy.


text:
Utrehtdäki tramwaýda bolan ýowuz hüjüm bilen ilteşikli Türkiýede doglan şübhelini soraga çekýän golland prokurorlary häzire çenli şübheli bilen wakada pida bolanlaryň arasynda arabaglanyşyk tapmandyklaryny aýdýarlar.
19-njy martda çap edilen beýanatda prokurorlar 18-nji martda bolan hüjüme terrorçylygyň sebäp bolan bolmagynyň mümkindigini çynlakaý gözden geçirýändiklerini aýtdylar. Muňa belli bir derejede Gokmen Tanisiň gaçan ulagynda peýda bolan bellik hatyň sebäp bolandygyny bellediler.
Muňa garamazdan, olar waka maşgala düşünişmezliginiň sebäp bolan bolmagynyň mümkindigi baradaky pikiri hem doly aradan aýryp bolmaz diýdiler.
37 ýaşyndaky Tanis sekiz sagat dowam eden giň gerimli adam awlamak çäresinden soň tussag edildi.
Bu hüjüm bilen ilteşikli tussag edilen başga-da iki adam sorag edilýär diýip, prokurorlar aýtdylar.
19-njy martda ýas tutýan adamlar 24 Oktoberplein meýdanynyň golaýynda hüjümiň bolan ýerinde pida bolan adamlaryň hatyrasyna gülleri goýup başladylar.
Wakada pida bolan adamlaryň şahsyýetleri häzire çenli resmi taýdan yglan edilmedi.


text:
Jol jóndeý jumystarynyń barysynda birinshi kezekte sapasy sala mamandarynyń jiti qadaǵalaýynda bolý qajet. Sonymen qatar, tehnıkalyq qadaǵalaýshylar tarapynan oryndalǵan árbir jumysqa zerthanalyq synaqtamalar júrgizilip, sapasy tekserilýi tıis. Mundaı tapsyrmany Shymkent qalasynyń ákimi Murat Áıtenov kezekti ret D.Qonaev dańǵyly men T.Rysqulov kóshesi qıylysyndaǵy jol aıryǵy qurylysynyń barysyn tekserý barysynda aıtty.
Búginge deıin, 3,74 shaqyrym sý, gaz qubyrlary men 4 shaqyrym elektr symdarynyń orny aýystyrylyp, 7 dana baǵana ornatyldy. Sonymen qatar, 320 metr jer asty ótkeli qazylsa, 260 metr tireý qabyrǵalary men 110 dana qada quıý jumysy aıaqtalǵan. Jer asty ótkeliniń ishki qabyrǵalaryn granıt taqtaıshalarmen qaptaý josparlanýda.
Qala ákimi Qonaev dańǵyly jalǵasynyń qurylysyn baryp kórdi. Nysannyń jalpy uzyndyǵy 580 metr. Kósheniń eni 42 metr, 6 jolaqty. Qazirgi tańda, jol jamylǵysymen birge 400 metr jumys aıaqtalǵan. Kóshe qurylysy úshin jeke menshik úılerdi memleket ıeligine alǵannan keıin qalǵan bóligin qurý jumysy júrgiziledi.
Qurylystyń I kezeńin aıaqtaý osy jyldyń maýsym aıyna josparlanyp otyr. Al nysannyń II kezeńiniń qurylys jumystaryn bastaý úshin, ıaǵnı, «Magnolııa» dúkeninen Tereshkova kóshesine deıingi aralyqta jeke menshik úılerdi memleket ıeligine alǵannan keıin bastalatyn bolady.
Shymkent qalasy ákimdiginiń baspasóz qyzmeti


text:
Azyq -túlik jáne aýylsharýashylyǵy mınıstrliginiń málimeti boıynsha, eginniń aldyn ala balansy bıdaı men kartopqa degen suranystyń 100% -yn jáne kókónisterge degen suranystyń 60% -yn ishki naryqta qanaǵattandyrýǵa bolatynyn kórsetedi. Bul týraly “Adyrna” ulttyq portaly habarlaıdy.
Osy kúzgi daqylǵa táýekeldi baǵalaý júrgizilip, jumys toby mamyr men maýsym aılarynda kúndizgi jáne túngi temperatýranyń joǵary aýytqýy, sýyq aýa raıy, maýsym men shildede nóser jańbyr jáne salqyn túnder daqyldardyń ósýine keri áserin tıgizdi jáne pisýdiń keshigýi týraly qorytyndyǵa keldi.
Egin jınaýǵa 1041 kombaın, 220 -dan astam dıirmen, 1178 birlik aýyl sharýashylyǵy tehnıkasy tartylady, jumystyń 80 paıyzdan astamy oryndalýda.
Elde sondaı -aq syıymdylyǵy 523 myń tonnalyq temirbeton elevatorlary bar, onyń 182 myń tonnasy Aýyl sharýashylyǵyn qoldaý qorynda, al 341 myń tonnasy - jeke sektorda.
Elevatorlar zararsyzdandyrylyp, jańartylyp, bıdaıdy qabyldaýǵa daıyn.


text:
Qashaǵan ken orny 1960 jyldardyń sońynan bastap eń іrі kómіrsýtegі ken orny, sondaı-aq Qazaqstandaǵy teńіzde munaı ken ornyn alǵashqy іrі masshtabty ıgerýі bolyp tabylady.
Qashaǵan ken ornynyń aýdany 75 X 45 kılometrdі quraıdy, onyń aýmaǵy Londonnyń (Ulybrıtanııa) aýmaǵynan úlken. Qashaǵan ken orny Kaspıı teńіzіnіń qazaqstandyq bólіgіnіń shelfіnde, Atyraý qalasynan shamamen 80 km qashyqtyqta ornalasqan. 800 bar deıіn joǵary qysym jáne kúkіrtsýtegіnіń joǵary mólsherі (15% deıіn) máselelerdі týǵyzady. Igerý aýdanyndaǵy sýdyń tereńdіgі 4 m kem, ol jyldyń qys mezgіlіnde muzben qaptalady. Budan basqa, Kaspıı teńіzі ekologııalyq sezіmtal aımaq bolyp tabylady, ol sý deńgeıіnіń maýsymdyq jáne jyl saıynǵy ózgerýіne ushyraıdy.
Ken ornyn ıgerý uzaqtyǵy táýlіgіne 1,5 mıllıon barrel munaı koeffıtsıentі bar platoǵa shyǵa otyryp, shamamen 40 jyldy quraıdy. Qashaǵannyń bastapqy qory shamamen 35 mıllıard barreldі quraıdy, qaldyq rezervter – 10 mıllıard barrel.
Joba tehnıkalyq kúrdelіlіk pen ekologııalyq problemalardyń bіregeı kombınatsııasyn qamtıdy, sondaı-aq operatsııalardyń aýqymy men alýan túrlіlіgіn eskere otyryp, qazіrgі ýaqytta joǵaryda atalǵan munaı óńdeý ónerkásіbіnіń álemdіk aýqymdaǵy neǵurlym kúrdelі mіndetterіnіń bіrі bolyp tabylady.


text:
Aşgabatda geçirilen türkmen-hytaý duşuşyklarynyň çäginde iki ýurduň parlamentara we syýasy partiýalarynyň arasyndaky gatnaşyklaryň giňelmegine we aktiwleşmegine isleg bildirildi.
Hytaýyň kompartiýasynyň merkezi komitetiniň Syýasy býurosynyň hemişelik komitetiniň agzasy He Gotsýan Türkmen Mejliisiniň başlygy Akja Nurberdiýewa bilen duşuşdy. Bu duşuşykda parlamentara gatnaşyklaryň giňelmeginiň konstruktiw dialogyň berkidilmeginde zerur faktor bolup hyzmat edýänligi bellenildi.
Türkmenistanyň resmi maglumatlaryna görä, Hytaý resmisi He Gotsýanyň Türkmenistanyň Mejlisiniň başlygynyň orunbasary, Türkmenistanyň Demokratik partiýasynyň syýasy geňeşiniň birinji sekretary K.Babaýew bilen hem duşuşygy geçirildi. Taraplar partiýalaryň arasynda hem ikitaraplaýyn syýasy gatnaşyklary aktiwleşdirmek teklibini öňe sürdüler.
Parlamentara dialog
Türkmenistan bilen Hytaýyň arasynda parlamentara dialogyň ikitaraplaýyn hyzmatdaşlygyň ösüşine goşmaça itergi berip biljek faktor bolup duranlygyny syýasy analitikler belleýärler.
Moskwanyň Halkara gatnaşyklar boýunça Döwlet uniwersitetiniň ýanyndaky Gündogary öwreniş merkeziniň bilermeni Leonid Gusewiň pikirine görä, Türkmenistan bilen energiýa taýdan hyzmatdaşlygyny ösdürýän Hytaý üçin, dünýä derejesinde gazanan ykdysady üstünlikleri bilen billekde syýasy täsirini hem berkitmek örän ähmiýetli mesele bolup durýar.
Hytaýyň “Sinhua” habar agentliginiň maglumatyna görä, Hytaýyň Aşgabada baran resmi toparynyň ýolbaşçysy, Türkmenistan bilen parlamentara hymatdaşlygyň giňelmeginiň gatnaşyklaryň ähli ugurlaýyn ösüşine täze itergi berip biljegini belledi.
Öz tarapyndan Akja Nurberdiýewanyň Türkmenistanyň parlamentiniň esasy maksadynyň ýurduň syýasy, ykdysady we sosial ösüşini kepillendirmekden ybaratdygyny nygtap, Türkmen Mejlisiniň Hytaýyň Milli Kongresi bilen aragatnaşyklaryny berkitmäge we bütewi ösüşe ýetmek ugrunda birek-biregiň iş stilini öwrenmäge taýýarlyk bildirenligini Hytaýyň “Sinhua” agentligi habar berdi.
Gündogary öwrenýän alym Leonid Gusew Hytaýyň syýasy sistemasynyň hasaba alnan birnäçe syýasy partiýalardan düzülen hem bolsa, iş ýüzünde bir syýasy partiýa tarapyndan dolandyrylýanlygyny belledi.
Leonid Gusew Hytaýyň syýasy gurluşynyň we häkimiýet başyndaky kommunistik partiýasynyň ýurdy dolandyrmak boýunça tejribesiniň Türkmenistany gyzyklandyrýan bolmagynyň mümkindigini çak etdi.
Merkezi Aziýa boýunça analitik Artýom Ulunýan Hytaýyň syýasy sistemasynyň aýratynlyklaryny belläp, häkimiýet başyndaky Kommunistik partiýanyň syýasy we ideologik wezipelerinden daşary hojalyk funksiýalaryny hem ýerine ýetirýänligini, kararlary kabul etmekde we kadrlary çalyşmakda durnuklylyk, yzygiderlilik we mirasdüşerlik prinsiplerine eýerýänligini aýtdy.
“Özboluşly demokratiýa”
Syýasy bilermeniň Ulunýanyň pikirine görä, Türkmenistanyň Hytaý bilen syýasy aragatnaşyklaryny ösdürmäge bildirýän taýýarlygy türkmen häkimiýetleriniň özboluşly usulda dolandyrylýan demokratiýa meňzeş bir syýasy sistema ýykgyn edýänligini çak etmäge esas döredýär.
Kommunistik partiýa tarapyndan dolandyrylýan Hytaý Halk Respublikasy dünýäniň ykdysady taýdan iň ösen döwletleriniň üçlügine girýär. Ýurduň resmi maglumatlaryna görä, 2009-njy ýylda ýurduň döwlet girdejisi bir trillion dollardan ybarat boldy. Häzirki wagtda Hytaý ABŞ-nyň döwlet obligasiýalarynyň esasy satyn alyjylarynyň biri bolup durýar.
Şol bir wagtda-da Hytaýyň ykdysady ösüşi ýurduň ilatynyň durmuş derejesiniň ösüşini aňlatmaýar diýip, Artýom Ulunýanyň aýdýar. Onuň bellemegine görä, Hytaýda işsizligiň derejesi ýokary, aýlyklar pes, zähmet güýji örän arzan. “Bu faktorlar ýurtdaky diktatura bilen bilelikde Hytaýyň ykdysady taýdan kuwwatlanmagyna belli bir derejede itergi berýär”.
Hytaýyň resmi toparynyň Türkmenistana saparynyň dowamynda Türkmenistan-Hytaý gaz geçirijisiniň ikinji liniýasyny gurmak meselesi hem maslahat edildi we ylalaşyldy.
18-nji iýunda geçirilen türkmen-hytaý gepleşikleriniň netijesinde söwda-ykdysady hyzmatdaşlyk boýunça hökümetara ylalaşygyna gol çekildi.
Şeýle-de Aşgabatda birinji türkmen-hytaý ykdysady forumy geçirildi. Resmi maglumatlara görä, häzirki wagtda Türkmenistanda Hytaýyň maýa goýumlarynyň gatnaşmagynda 37 kärhana işlerýär we umumy bahasy 4 milliard 164 million dollarlyk inwestision proýektler amala aşyrylýar.


text:
«Meniň Raşt jülgesindäki garyndaşlarym ýerli hökümetiň ýagdaýa diňe gündizine gözegçilik edýändigini aýdýar. Garaňky düşen badyna häkimiýeti başgalar alýar» diýip, bizi Duşenbeden şäheriň uçar meýdanyna alyp barýan taksiniň sürüjisi aýdýar.
«Diýmek, siz prezident Emomali Rahmonyň hökümetiniň Raştdaky ýagdaýa kontrolluk edýändigine ynanmaýarsyňyz-da?» diýip, biz özüni Nabi diýip tanadan orta ýaşly adamdan soraýarys.
«Hökümet soňky iki onýyllykda Raşt jülgesine hiç wagt doly kontrolluk edip bilmedi» diýip, Nabi biziň sesini ýazmaýandygymyzy anyklap aýtdy.
Ters gelýär
Bu taksiçiniň ýa onuň garyndaşlarynyň näderejede hakykaty aýdýandygyny barlamak aňsat iş däl. Muňa garamazdan, onuň aýdýanlary biziň täjik resmilerinden Raşt jülgesindäki ýagdaý barada eşidenlerimze düýpden ters gelýär. Çet-gyradaky daglykda ýerleşýän Raşt jülgesi bir zaman Täjigistanyň yslamçy oppozisiýasynyň galasy bolupdy.
Täjik hökümet güýçleri iki aý bäri Raşt jülgesiniň Kamorob deresinde özleriniň yslamçy jeňçiler diýip atlandyrýan adamlaryna garşy harby operasiýa geçirýärler. Bu operasiýa hemme taraplaýyn ýaşrynlyga gurşalan. 19-njy sentýabrda harby konwoýyň gana boýalmagy netijesinde başlanan söweşden bäri ol ýerdäki aragatnaşyk liniýalary kesilip taşlanan. Döwlet eýeçiligindäki metbugat bu söweşi köp babatda görmezlige salýar. Garaşsyz habar gulluklary bolsa özleriniň Raştdan maglumat alyp bilmeýändiklerini aýdyp zeýrenýärler.
Resmiler ýagdaý durnukly we döwlet konrollugynda diýmekden başga, bu jülgedäki ýagdaý barada gürrüň etmekden çeke durýan ýaly görünýär. Ýöne ol erde, Milli howpsuzlyk komitetiniň başlygy Saýmumin Ýatimowyň Raştdaky operasiýalaryň üstünlikli geçirilýändigini we tamamlanyp barýandygyny aýtmagyna garamazdan, sentýabryň ortasyndan bäri, iň bir ýönekeý hasaplamalara görä hem, hökümetiň azyndan 65 esgeriniň öldürilendigi aýdylýar.
Adatça, ýurt içinden ýa daşyndan yslamçy jeňçilerden abanýan howpa ilgezik ünsi çekýän hökümetli ýurt üçin bu meselede maglumatyň ýeterlik bolmazlygy geň. Käbirleri Merkezi Aziýa hökümetleriniň bu howpy ulaldyp görkezip, kuwwatly Günbatar döwletlerinden jomart kömekleri we syýasy goldaw alandyklaryny aýdýarlar.
Mysal üçin, häkimiýetler oktýabr aýynda demirgazykdaky Isfara etrabynda geçirilen iki polisiýa reýdini Özbegistanyň gadagan edilen yslamçy hereketi (ÖYH) bilen baglanyşdyrmakda gaty çalasynlyk görkezipdiler. 3-nji sentýabrda Hojant şäheriniň polisiýa edarasynda bolan partlama ýurtda janyndan geçen bombaçylaryň ilkinji kast edişi diýlip suratlandyrylypdy.
Näme üçin dymylýar?
Onda Raştdaky operasiýa näme bilen tapawutlanýar we hökümet bu sebit barada näme üçin hiç bir maglumat bermek islemeýär?
Resmi tassyklamalara görä, Raşt jülgesindäki «terror toparlarynyň» arasynda käbir ozalky oppozisiýa komandirleri, daşary ýurt söweşijileri we ÖYH-ne eýerijiler hem bar.
“Häzire çenli hökümet goşunlary 20 jeňçini öldürdi, 30-dan gowragyny tussag etdi” diýip, Asadullozoda aýdýar. “Olaryň köpüsi Owganystandaky we Pakistandaky terrorçy tälim lagerlerinde bolan”.
Raşt jülgesindäki operasiýalar bilen baglylykda molla Abdylla ady bilen tanalýan Abdylla Rahymowyň ady köp agzalýar. Ol raştly we ozalky oppozisiýa komandiridir. Onuň Owganystanda Talybana we Al-kaýda goşulandygyny aýdýarlar. Molla Abdylla hökümet bilen yslamçy oppozisiýanyň graždan urşuny soňlamak üçin 1997-nji ýylda baglaşan parahatçylyk ylalaşygyny kabul etmändi.
Ozal premýer-ministriň orunbasary bolan we ýurduň iň ýokary dini wezipesinde işlän Hajy Akbar Turajonzoda molla Abdyllanyň Raştda harby operasiýa başlamak üçin bahana edinilip ulanylýandygyny aýdýar: “O sebitden gelýän adamlar molla Abdyllany ol ýerde hiç kimiň görmändigini aýdýarlar. Hakykatda molla Abdylla Osama bin Laden ýaly, göze görünmeýän bir närsä öwrüldi”.
Raşt jülgesinde 2009-njy ýylyň maýynda hem bir ýaşryn harby operasiýa geçirilipdi. Şonda raştly öňki oppozisiýa komandiri Mirzo Zioýew gümürtik ýagdaýda öldürilipdi we bu ölümde molla Abdyllanyň tarapdarlary günälenipdi.
Duşenbede häzirki pursatda Raştdaky pitneçilerden Rahmonyň režimine howp abanýanyna gaty az adam ynanýar. Paýtagtdaky jemgyýetçilik pikirlerine görä, eger Rahmonyň hökümetine nähilidir bir howp abanýan bolsa, ol Raşt jülgesindäki çetleşdirilen söweşijilerden däl-de, eýsem barha artýan «regional» nägilelikden we bu režimiň özünde örňeýän korrupsiýadan abanýar.